qundao/data-zh-poetry huggingface dataset:
入峡源庵中读书
作者：周东田
朝代：明

扰扰倦行迈，复此秋气阑。寒流深峡路，落木晓霜山。乞火邻烟远，读书孤屿闲。相求有幽鸟，飞入短楹间。
客夜
作者：周东田
朝代：明

弃置仍为客，言归久未能。素枝霜树月，独夜草虫灯。河汉秋来坼，关山梦到曾。明朝对青镜，应见鬓丝增。
九日过清泉寺
作者：周中
朝代：明
体裁：五言律诗

九日登高侣，扶筇破野烟。欲酬黄菊酒，渐入白莲禅。望远云依树，归迟月过川。疏钟兼暮角，同到客愁边。
登君山
作者：周之望
朝代：明

一髻青螺一岫云，应须劈破与平分。当年楚水流何处，那得吴山尚属君。
寒夜拥炉瓶梅枯冻戏为作下火诗
作者：周之翰
朝代：明

寒勒铜瓶冻未开，南枝春断不归来。这回不入梨云梦，却把芳心作死灰。
送马秋野千户出征淮西
作者：周之翰
朝代：明

霜原皛皛秋草衰，西风猎猎吹大旗。酒酣仰天数过雁，落日满地青山低。时艰不作升平梦，半夜渊龙匣中动。此行乘雪蔡州平，书生拟献《平淮颂》。
观海
作者：周之训
朝代：明
体裁：五言律诗

丹崖好岩壑，三岁始招寻。结构资群玉，高明架积阴。沿流窥蜃室，扫石听龙吟。秦汉宁无碣，仙灵别有心。
下第述怀
作者：周九罭
朝代：明
体裁：七言律诗

斜日偏能照远村，寒风吹落旧柴门。磻渔老去钩仍直，魏说归来舌尚存。惬志岂容忘庙阙，暴鬐终欲想昆崙。天涯剩有无穷恨，夜半高歌寄酒尊。
姑苏怀古
作者：周九罭
朝代：明
体裁：七言绝句

绮罗开作野花閒，锦雉南飞去不还。独有旧时江上月，年年清影照阳山。
送彭主簿去官还重庆
作者：周云石
朝代：明
体裁：七言律诗

晓促征夫设去轮，西风扑刺马头尘。拊膺白日谁知我，仰面青山不顾人。巫峡天低云气黯，楚江潮浅石痕新。到家松菊开三径，竹杖芒鞋别有春。
怀某上人
作者：周从龙
朝代：明
体裁：七言绝句

一溪烟水背孤城，洗钵归来落日晴。几忆支公旧兰若，青山如在沃州行。
题招隐君祠壁
作者：周从龙
朝代：明
体裁：五言律诗

荒亭云落落，沙竹雨绵绵。汉诏无今日，焦峰自昔年。山僧供祭酒，天子赐江田。踏尽寒莎路，疏钟破暝烟。
易隆馆
作者：周仕国
朝代：明
体裁：古风

为吏不自由，鸡鸣戒前途。问君何为尔，将士谒且趋。上官前导至，走马临长衢。马上亟咆哮，风火不停驱。尽欲饱其腹，迟则生祸虞。昨日邮书至，为言饷传逋。疲卒八九家，形影半凋枯。门户塞荆棘，妻子匿菰芦。苦称被水旱，亩地尽荒芜。仅馀皮骨在，典鬻无完肤。诏使日夜至，恺泽同春敷。而我独重困，何以偷须臾。仓卒感斯言，仰天长欷歔。揽衣亟起去，耳中闻追呼。
题院壁
作者：周休休
朝代：明
体裁：七言绝句

陌上红尘扑面飞，閒来觉得世情微。白云深处招黄鹤，不识人间有是非。
少林寺
作者：周传诵
朝代：明
体裁：七言律诗

目极嵩高几十年，暂从野衲了山缘。峰回五乳临初地，雨挹三花净法筵。面壁人亡空说影，安心语竟别无禅。诸天不染风尘色，坐看藤萝月正圆。
一云次王守溪阁老韵
作者：周伦
朝代：明

石磴崔嵬路折旋，崎岖历尽是平田。高林忽送催诗雨，深涧遥分悟道泉。僧为知名如旧识，地疑曾到岂前缘。万竿修竹参天起，欲借琅玕纪岁年。
三月三日雨霁登山
作者：周伦
朝代：明

春暮日始霁，寻幽憩山床。洞壑石衣汵，幢幡松雪香。界宽出远景，钵净涵清光。悠然倚云阁，极目尘沙场。
三月二十五日懋鲁携酒东园看花
作者：周伦
朝代：明

看花去岁竹阑边，今日花开恰似前。抱病秪疑虚几杖，逢人翻欲共周旋。啼莺落絮供长昼，把酒论文及暮年。来岁春光如复在，行厨应许再开筵。
三疏乞休伏奉俞旨用韵有述
作者：周伦
朝代：明

九天昨日降黄麻，老得辞官兴转赊。何处红尘迷客路，一江清涨到侬家。有棋尽可消长昼，无柝能催赴早衙。掉背出门那得碍，君恩难道不堪誇。
上党道中夜行
作者：周伦
朝代：明

上党行廿里，倒景日西沈。升冈人上天，渡水杠悬沁。松明火气馥，剩雪寒色侵。吏从惊吠犬，路巳村郭临。更声落戍楼，人定猿鹤噤。冰花结霜斧，夜半启城禁。
东园
作者：周伦
朝代：明

雨过东园坐，幽清生夏凉。日除梧竹影，风幔芰荷香。止渴烹新茗，扶衰简旧方。鸣蝉在高树，溽暑顿相忘。
东园燕集用前韵
作者：周伦
朝代：明

一庭风雨送新寒，公子留宾欲尽欢。深酌黄金行酒斝，俄传白玉送春盘。城头夕漏频催柝，烛下歌钟巧弄丸。命驾要归归未得，枭卢相博兴还宽。
东园限韵
作者：周伦
朝代：明

春山同晚眺，乘兴即山阴。径滑露华重，月高河汉沈。歌钟嘶枥马，林火散溪禽。朋旧过逢地，园名不用寻。
中秋日秋汀归田诸老见过
作者：周伦
朝代：明

金风忽动野堂秋，梧竹萧萧爽气浮。可待月来光正满，偶逢宾至雨初收。盘餐江上鲈堪市，尊酒床头酿巳篘。分付儿童扫松径，露台高处恰登楼。
九日
作者：周伦
朝代：明

九日郊原喜放晴，黄云满地正秋成。松山落叶随风下，花径浮香逐马行。远水接天开四界，高林栖寺隔重城。醉来移席冠犹整，安得风流似孟生。
九日隔风天津
作者：周伦
朝代：明

满江风浪正重阳，船泊天津接大洋。北望烟沙宫树渺，东来凫雁海云苍。霜螯入市肥堪馔，腊蚁开尊醉不妨。回首吴山黄菊在，几时能学孟嘉狂。
乾宁驿
作者：周伦
朝代：明

驿楼风劲卷尘沙，天上楼船向海涯。北望官河潮正长，片帆拖影夕阳斜。
二月廿九日雨
作者：周伦
朝代：明

朝来雨不止，薄暮晃新晴。万壑泉争赴，千峰云乱行。鸟擎林叶重，鸭泛水花轻。吏隐真投迹，篇章取次成。
五日雪
作者：周伦
朝代：明

薄海寒云酿雪飞，逶迤城堞玉龙围。蝗知入地深无数，柳见乘丝冻觉肥。春瓮未开浮蚁动，冰澌初解泛鸥稀。老夫正尔抛书卧，高兴何人款竹扉。
五老峰行为沈太守廷材赋
作者：周伦
朝代：明

匡庐之巅五老峰，中天削出青芙蓉。崖光洞霭倏吞吐，白日云气翻虬龙。虬龙隐隐流云乱，河汉汤汤五星灿。时间化作五老人，缥缈仙裾离霄汉。翛然鬓雪风鬖鬖，碧涓双瞳垂两儋。中有一老笑掀髯，光景弹指如峰岚。四老离立欲何俟，左瞻象纬右地纪。日月閒担藜杖头，乾坤幻入瑶簪里。谁其画者拂缣素，髣髴风神带烟雾。苍鹿灵龟舞黄鹤，琅玕芝草纷无数。五老光寒动南极，天阙鸿钧开寿域。年来南极躔吴会，等閒百岁占耆德。福州刺史中吴彦，八十慈亲俱圣善。出继时兼寸草心，称觞归及朝天便。彩服依依忽长夏，我来称觞仍劝驾。慈颜渥丹逼五老，况有儿孙堪慰藉。弧光照地庭槐绿，鸾书辉映长生箓。丈夫养志贵及时，会捧星辰调玉烛。
光岳楼
作者：周伦
朝代：明

系缆临东郡，高楼俯碧浔。云天千里目，南北两都心。胜槩兼河岳，淳风自古今。相逢故乡客，春日共登临。
八月十五夜月
作者：周伦
朝代：明

露坐晴空禁漏寒，仙人飞镜上云端。银蟾汎汎光流白，金粟纷纷子落丹。千里酒杯同潋滟，万家华彩各团圞。搴衣儿女遥南指，目极征鸿共倚阑。
再送华泉
作者：周伦
朝代：明

驱车出长干，放船溯江潮。归云薄东鲁，转柁凭南飙。朱夏火旗帜，烈日燔征旄。系缆遵广原，周行谢波涛。回首世途隘，步屧云山高。山中产芝草，猿鹤元相招。时窥南华篇，白日从逍遥。
再送南津
作者：周伦
朝代：明

石头城下东流水，骊歌未阕江风起。卢龙飞尽岭头云，回望金陵暮烟紫。张帆东去水泠泠，我欲乘船过洞庭。江北江南坐超忽，临风一笑醉江亭。
凤鸣五十
作者：周伦
朝代：明

建议但知当日是，升沈那复悔前非。行藏如此颜何厚，心事无端笑独违。特遣罢官辞殿陛，翻令供职到庭闱。百年弧矢春同醉，不厌茅堂隐竹扉。
刘司空南坦王司马浚川许司寇松皋过访用韵
作者：周伦
朝代：明

传报高轩过，开窗小设筵。寒林喧鸟雀，沙竹淡风烟。野馆一樽酒，春江万里船。分携更相忆，惠我出郊篇。
初秋
作者：周伦
朝代：明

秋来山雨过，顿觉生微凉。绮户蟾流彩，瑶空雁作行。霜前岩菊紫，风外井梧黄。露冕抛纨扇，清樽引兴长。
利国监驿
作者：周伦
朝代：明

坐倚南窗对铁山，铁山无冶旧名閒。谯楼驿舍孤村外，滕国彭城两界间。尘路崚嶒天漠漠，石梁敧断水潺潺。何人为国输筹策，冀马重开十二闲。
十一月六日夜半渡江
作者：周伦
朝代：明

渡江潮正发，江月看沈西。星入金波动，烟浮碧汉低。霜钟遥水殿，渔火近沙溪。京口维舟处，初闻五夜鸡。
十一月廿六日拜南刑部次月廿七日陛辞寓曹氏园亭
作者：周伦
朝代：明

霜天未解潞河冰，暂向城南一驻旌。云漏尚惊高阙报，风埃聊对野塘清。不将门帖通台省，漫有诗篇记姓名。时枉诸公遥问讯，天涯谁道近春明。
十四日立春荅高归田见寄
作者：周伦
朝代：明

明夜上元今日春，春风今岁太逡巡。正传生菜盘行玉，还看灯花烛贮银。令节并临增胜事，小筵频启对芳晨。独惭郢调难为和，满院琼瑶雪色新。
十月二十八日东风
作者：周伦
朝代：明

东风振疏林，竹树发寒响。喧啾繁鸟雀，急若惊矰网。栖心无定枝，被雨翮难仗。何当埽积霾，天空月星朗。林栖一高举，千里任浩荡。
十月朔时和侄遗应时菊二本
作者：周伦
朝代：明

冉冉秋英照酒卮，寂寥三径慰相思。黄金殿远色仍近，绿野堂深香自随。巳别登临来隔月，不知题品自何时。案头菊谱名无数，犹是重阳第一枝。
南寺读毛文简诗有感
作者：周伦
朝代：明

旧游曾记榼殽蔬，屈指重来十载馀。珠树玉梅春似昔，野情僧面老犹初。画楣文墨皆陈迹，青草蛟螭总漫墟。莫笑随缘西竺语，一茶清世有谁如。
卧云阁
作者：周伦
朝代：明

兴发登山阁，劳忘百尺梯。槛前高壁下，树里远天低。墟落花成坞，村田锦作畦。一觞还一咏，迟日未教西。
卧病得凤鸣家书
作者：周伦
朝代：明

直北关心病卧时，无端消息尽堪疑。白鸿一声叫已急，黄犬何处来翻迟。电雷昨夜忽复静，雨露兹晨还自乘。沈疴浃月顿觉解，觅纸起坐题新诗。
卫河
作者：周伦
朝代：明

清源欣复过，几泊卫河湄。倏尔西风作，频将北客吹。水流多逆浪，驿树少宁枝。明日浮云尽，行行近玉墀。
卫河怀陈佥宪
作者：周伦
朝代：明

清源秋夜下长河，独客孤舟月色多。浊酒未缘倾宿好，高才那得听新歌。南都梦绕同台署，东阙天教接佩珂。忽忆毗陵旧分袂，薰风回首廿年过。
发杨州
作者：周伦
朝代：明

扬州巳二月，寒色带萧森。夜雨太无赖，春风转不禁。驿船千里梦，客路五更心。迢递长江隔，云天雁字沈。
同王参议曹少卿登甘露寺
作者：周伦
朝代：明

十年甘露约，今日赴招邀。寺古苍崖峻，云开紫殿遥。江流接吴楚，山色点金焦。日暮乡关思，扬舲候海潮。
同邓司徒饮蒋中丞三友轩次韵
作者：周伦
朝代：明

竹阴斜日满台青，席地何烦锦作棚。翻覆棋枰惊世态，倡酬诗句话平生。松风池上听游鲤，梅雨林梢起坐莺。漫尔开轩对樽酒，清和光景岁寒情。
吴芝山复欲迁居次韵
作者：周伦
朝代：明

近来幽兴熟，步屧好频行。醉合移春影，歌拚转漏声。故啼莺自在，曾惜犬相迎。不省仍迁次，追寻似不情。
周承德除养利州守即乞致仕
作者：周伦
朝代：明

半百灯窗未放閒，一官初檄遂封还。眼明秋水雏丹凤，身衣春云绣白鹇。天地尘埃人世外，江山风月笑谈间。迷途自讶为官在，两鬓年来己渐斑。
喜文远至因寄乡里诸公
作者：周伦
朝代：明

朝来明庶风，吹绿官除草。花飞锦作裀，波暖凫戏藻。衙散西堂尘，襟净于洒扫。取酌陶吾真，讵被春归恼。剥啄谁扣门，扰我静来抱。置酒掷道书，出迓衣裳倒。云是故乡来，入道家山好。长畦麦欲黄，高架蚕将老。寄语宦游人，就社巳不早。超忽玉峰巅，瓜期疏苍昊。岂无狗马私，鬓发倏巳缟。烦君报乡人，鲈肥共幽讨。
喜雨和未斋殿讲韵
作者：周伦
朝代：明

长夏招我奕，兼以却炎烘。我意偶有适，九发不一中。大笑出门去，蒸郁火云霿。偃卧苦烦熇，挥箑臂手痛。天风空满楼，映暍息群动。西照更酷烈，文彩散螮蝀。掀帐蚊蚋集，露坐儿女哄。长汉复如埽，星斗嵌晴空。宵暑渴不休，薷饮进双㔶。一睡五鼓歇，忽作群龙梦。云端隐复见，呼吼更吟哢。翌日霖雨至，轻葛背几冻。所欣埃壒清，顿觉天宇洞。憔悴草木苏，生意倏相送。昨梦会有徵，借以名雏凤。小雏适洗三，蜀锦剪绷控。大匠藉外氏，剡斲望梁栋。更烦衍馀泽，伊吕见伯仲。江帆挂南航，腊酿到乡瓮。聊开汤饼筵，酬献杯斝弄。拂袖歌薰风，喜剧杂咏讽。回首原隰秋，闾阎免嗟恸。
大理寺芍药次韵
作者：周伦
朝代：明

系马槐阴午未归，翻阶红药正芳菲。开帘白日影摇座，绕砌和风香袭衣。采石载将醪正美，东瓯携得蟹仍肥。从容退食还赓咏，棘寺门閒讼牒稀。
天平山
作者：周伦
朝代：明

十年不到天平寺，云白秋清山更奇。落木声中森万笏，古台高处有穹碑。鸣钟未入支郎院，下马先瞻范相祠。祠下云泉流不住，悠悠千古动遐思。
天灯
作者：周伦
朝代：明

入云华表缀春灯，落落浮光破晦冥。游径未须檠桦烛，照书何必聚囊萤。碧纱窗迥临秋月，画阁帘开晃夜星。漏断六街人迹静，北窗犹自读遗经。
奉怀少司徒郑公
作者：周伦
朝代：明

朝发鸣驺去，西台不见君。径花含晓露，檐树织春云。价倍来时重，名多去后闻。锦袍瀛水渡，曾复眷河汾。
安德驿路与边华泉别
作者：周伦
朝代：明

捧檄留都去，江山总旧游。薇花今共省，竹叶暂分舟。罢奕银缸浅，吟诗碧汉流。后来安德水，当是别离洲。
官舍
作者：周伦
朝代：明

官舍真兼吏隐清，绕堤高树水泠泠。嘉宾不厌频携酒，别院犹堪小结亭。天际青山排闼至，花间黄鸟枕书听。省堂多暇休衙早，迟日春风静掩扃。
定州寄曹司务
作者：周伦
朝代：明

客里驱驰颇自安，烦呼童仆慰悬悬。定须门户常深闭，不是家书莫浪传。极目慈颜孤雁外，许身忠悃五龙边。埋轮揽辔心期在，未说相违动隔年。
宣赐鲥鱼
作者：周伦
朝代：明

青山山下江风急，下有千尺蛟龙宅。渔舟集网未敢掷，海潮兼天浪花白。鲥鱼潮落逆流上，到此潜游不知往。渔人趁潮急下网，得鱼来来荡双桨。五月炎蒸拥冰雪，玉尾霜鳞太鲜㓗。中珰脩贡干旌子，千里驰驱奈骚屑。天庖六月鲥鱼至，老臣何幸叨沾赐。荐之家庙仍分食，只愁素饱惭无地。
宣赐鲥鱼
作者：周伦
朝代：明
体裁：古风

青山山下江风急，下有千尺蛟龙宅。渔舟集网未敢掷，海潮兼天浪花白。鲥鱼潮落逆流上，到此潜游不知往。渔人趁潮急下网，得鱼来来荡双桨。五月炎蒸拥冰雪，玉尾霜鳞太鲜洁。中珰脩贡干旌子，千里驰驱奈骚屑。天庖六月鲥鱼至，老臣何幸叨沾赐。荐之家庙仍分食，只愁素饱惭无地。
宫词
作者：周伦
朝代：明

相唤檐前度，嘤嘤柳外莺。寒衣裁未就，忽断剪刀声。
宴鸡鸣寺
作者：周伦
朝代：明

殿阁山形转，凭虚俯石栏。閒悰偶登眺，胜界得疏宽。峦髻青堪绾，峰眉翠欲攒。石圭端士拱，沙印细纹刊。藤蔓悬苍壁，泉飞泻碧湍。万甍分井闬，半塔渺云端。岐虎苔斑润，林龙箨蜕寒。提壶会朋戚，白战再登坛。
宿净慈寺
作者：周伦
朝代：明

白日南山转，西湖复此游。六桥堤上路，双棹月明舟。玉兔波心动，青虬水面浮。净慈钟夜半，僧引翠薇楼。
宿圣像寺
作者：周伦
朝代：明

到寺江村暮，溪桥出定禅。香台双树直，油幕一灯圆。竹雨幽鸣玉，松风响奏弦。楞严未须诵，真觉解玄玄。
宿大通港
作者：周伦
朝代：明

夜泊大通港，迢迢数驿程。江流山欲动，潮长月初生。乱碛飞鸿影，虚檐警柝声。此时双阙下，儿女话灯明。
寄东希宋
作者：周伦
朝代：明

见说山房胜，青苍少华晴。墅开原野润，沙引石泉清。渭水龙光动，秦关斗气横。何时召桓典，骢马更长鸣。
寄何道亨副使
作者：周伦
朝代：明

记得曲江边，长安逸辔联。浮沈忽廿载，斑白共衰年。秦晋官相近，荆吴思久悬。莫嫌云树隔，书问塞鸿便。
寄间同州仲宇
作者：周伦
朝代：明

犹记春明路，殷勤祖席开。风烟一分手，云树几登台。尽道秦城牧，难淹汉署材。商原逢过雁，寄我尺书来。
寄陈相鹤
作者：周伦
朝代：明

重忆山人閒到老，移居又住玉山西。尘嚣不到青松杪，鸥鸟常来白石溪。醉敞絺衣朱鹤伴，笑簪高帽玉鸠齐。予归拟结谈诗社，是处登临要品题。
寄题缨溪草堂
作者：周伦
朝代：明

背郭高林开草堂，堂前潭水即沧浪。鸥凫泛泛澄波静，云石泠泠白昼长。试濯冠缨歌孺子，却疑图画对潇湘。仙郎莫负澄清志，尘海烟沙正渺茫。
对雨
作者：周伦
朝代：明

衙散忽风雨，琴樽独坐时。湿滋墙蔓长，寒指槛□□。野菌和云摘，台兰趁晚移。四郊沾洒遍，春意满耕犁。
寿管儒珍方伯七十
作者：周伦
朝代：明

方岳栖迟楚甸安，更推高谊早休官。辞金未道前无震，烂手缘知后有宽。松径试持新玉杖，荷衣无换旧犀鞶。横塘万树梅花发，一醉长春取次看。
崇武驿候水
作者：周伦
朝代：明

崇武堤边柳，维舟候驿亭。月高沙浪白，溜减石痕青。独夜风前漏，行踪水上萍。满溪春涨发，篷底雨冥冥。
己卯还自留都九日同顾孔安李仁山并儿子凤鸣登卧云阁次韵
作者：周伦
朝代：明

谢却尘途半日忙，卧云同上旧游堂。凭虚树杪江光见，返照峰前塔影长。笑整危冠笼晚鬓，醉将衰面助春阳。十年九日千山外，何处亲朋共此觞。
归承宗近竹亭
作者：周伦
朝代：明

数椽茆屋倚苍峰，万玉交加百事慵。影堕酒樽金锁锁，梢横书幌翠重重。杜门不许丹阳造，开径聊为蒋诩容。春雨若投青拄杖，碧潭深处起虬龙。
归雁
作者：周伦
朝代：明

春半归鸿急，相呼旧侣鸣。龙沙矰弋少，水国稻粱轻。㩳翮塞云近，排空边月明。无端远游子，翻失故乡情。
待月次韵
作者：周伦
朝代：明

移席风亭月渐高，半开冰镜半云涛。举杯欲便随秋浦，作赋何能似水曹。一曲关山心自远，数茎衰白鬓空搔。坐深不觉归来晚，玉露凉生透锦袍。
戊戌元日试笔
作者：周伦
朝代：明

赐归天下降黄麻，忽漫今经五岁华。曙日楼台收海雾，早春梅柳净烟沙。试挥霜管新裁句，细汲山泉旋煮茶。儿女满前高宴会，玉尊金胜颂椒花。
招王诗人雪塘过小园看梅
作者：周伦
朝代：明

阖闾词客来娄曲，楚楚梅花照碧浔。白发素心浑不改，疏枝冻蕊自能禁。孤山此日为幽伴，浣水何时听细吟。花径东风长日扫，莫愁荒草步难寻。
按潞州拟奠李卫公祠不果步次叶文庄公韵
作者：周伦
朝代：明

廿载怀公计谒祠，潞城迢递未能之。剩传召应当年事，空忆勋名在昔时。日影驶流冬欲半，山隈寒勒雪消迟。梧楸百里烟霞外，立马西风揽辔丝。
挽张直芳
作者：周伦
朝代：明

张君拜官如谪官，柳州之南行复南。荒服圣朝深雨露，瘴江终日自烟岚。长途旅榇情何极，落日啼猿听不堪。泪掩寒原歌楚些，满林松槚碧相参。
斋居
作者：周伦
朝代：明

斋居长日爱幽偏，筠馆清虚更可怜。碧袅檀烟风细细，翠摇松影露涓涓。雁书塞上何由达，龙驾云中定巳旋。夜半漏声灯月里，玉珂天路佩珊然。
新晴宴归次韵
作者：周伦
朝代：明

忽收山雨放新晴，春宴归来欲二更。花炬分移天路迥，绣袍沾拂露华轻。兴高未觉良宵永，诗就何惭太瘦生。骑入天街徐按辔，行瞻宫树斗杓横。
易州有本亭作
作者：周伦
朝代：明

槛泉绕西麓，危亭屹东峙。飞甍晃晴晕，洄光泛朝紫。有本斯著名，长源曷窥涘。步屧直方丈，仰天几尺咫。静听声琮琤，渴饮味甘旨。遥岑拥螺秀，丰草叠茵靡。孤花剩馀春，双鹂弄清徵。来麰捧青胎，芍药吐红嘴。隔岸唤游人，投竿钓鲜鲤。遗祀窈而深，狎客坐还起。眷兹非通衢，歘然变芳市。骈阗车马喧，斗辏珍奇聚。远人竞趁墟，乡氓崇恤祀。肴蔬分饤饾，菁芳事包匦。吾侪本霄汉，载拜向堂戺。祝釐信无益，祈报剩有理。香雾拂轻罗，鸣钟度疏绮。公暇还自由，兴来不妨止。临流濯缨绅，驯墙阅桃李。羽士写高情，春盘荐芳芷。鸿鹄九天上，风月一壶里。竹马何翩然，杖屦聿萃只。和气盎郊原，风光烨涂里。云雷空万变，天地第一指。相看笑口开，不觉尘缘弭。愚泉意殊薄，兰亭乐堪拟。曲水泛流觞，岸巾更曳履。世态任低昂，文武自张弛。伊昔怀二难，于今兼四美。欢剧忘促席，交心戒曲几。畏途水泛舟，流光磨旋蚁。驱策以相从，奋励从此始。业绪肆刮劘，荒茸冀芟薙。晤言抽新贯，独行出素履。廛市纷其门，心田止于水。古人有荆轲，当时眇生死。慷慨非中庸，龌龊耻馀子。
春前一日兖州道中逢喻守
作者：周伦
朝代：明

驱策自南来，路转充西麓。东风吹我衣，生意随马足。腊送柳眼青，春归草心绿。故人远相迎，延我柏台宿。高论接泰岱，倾泻慰襟目。抚字陋浮侈，催科厌烦渎。借恂应不久，卧恐虚辙毂。若抚平政碑，桥边重应续。
春前一日晴
作者：周伦
朝代：明

历改新年十日赊，春阳今到野人家。琼葩著雨当轩放，丝柳含风舞岸斜。不语翩翩筵上燕，长开灼灼胜中花。西园试笔聊呼酒，川上晴光动日华。
晴日登山次韵
作者：周伦
朝代：明

晴日春山迥翠屏，倚楼吟望不胜情。含香花蕾封犹坼，破绿霜蹄止复行。午塔影圆潭树碧，昼灯光动雨花明。凭虚正我神游处，上下江峰万里晴。
有怀黄丹岩
作者：周伦
朝代：明

壁间聊尔咏高歌，高版桥东想薜萝。家似邺侯书更富，门如陶令客谁过。江南况味经年别，塞上烽烟入夜多。却寄短篇凭问讯，年来文字价如何。
柏井驿
作者：周伦
朝代：明

匹马行经柏井乡，西来风壤异南方。辘轳轧轧溪为井，村舍层层土作房。晓起入山收椹实，晚来临涧觅牛羊。石扉荆栅无人扣，树里儿童出短墙。
桃源
作者：周伦
朝代：明

桃源二合米，买得双鲤鱼。渔人不争价，捧米仍欷歔。试问何为者，水发鱼却多。得鱼若不卖，柰此空腹何。腹空犹自忍，征敛乱无据。明日不得鱼，放船过淮去。
梦玄所看菊
作者：周伦
朝代：明

远天长塞鸿雁飞，风山木落黄叶稀。篱边有菊竞金紫，九十秋光寒不死。看君持酒餐落英，下有百尺寒潭清。
次答静斋巡抚见寄
作者：周伦
朝代：明

池上秋生树杪声，匆匆夜席话君行。青尊拟罄三山酒，白日孤悬万里情。五两风帆心共远，九华云物思俱平。舟从采石楼前过，倾圮犹馀太白名。
次韵师家庄闸
作者：周伦
朝代：明

北望任城近，沙原有废村。堵高蜂穴在，屋破燕巢存。驿舍丁夫急，漕舟鼓角喧。岸东有僧寺，牢落赋鸡豚。
次韵隆禧寺看梅
作者：周伦
朝代：明

花到今年又一新，看花还是旧年人。梦飞西洛真成幻，笑索东堂却见亲。横倚一枝禅榻影，半酣千点故山春。深杯明月三更后，谁道天涯客里身。
江巡晓行
作者：周伦
朝代：明

缭绕江流逐岸斜，西来巫峡海东涯。竹帘篷户船船月，山馆云亭处处家。波净试摇天上橹，风恬真隐浪前花。天边绛节予方领，银汉如乘八月槎。
泊清河柬张侍御汝立
作者：周伦
朝代：明

夜向清河泊，风沙日又曛。烛光虚牖过，树影细帘分。星斗遥双阙，乡关隔片云。寂寥离思剧，把酒对微曛。
泽州察院对雪
作者：周伦
朝代：明

人生如尘雪，飘飖天壤间。随风逐上下，踪迹靡所缘。寄托有妍丑，所得皆自天。琼霙舞苍旻，巧出神功全。埃氛倏净尽，六合精空悬。团盖五松树，矫立霜台前。积翠凝素华，寒色相鲜妍。岂徒肃霜威，亦以占有年。升廪市尊酒，小饮瞻松巅。松巅数斗雪，一盏诗一篇。堂阶下鸟雀，独坐心泠然。
清凉寺避暑次吴宁庵韵
作者：周伦
朝代：明

殿阁清凉接太空，薜萝深处隐花宫。登临此日琴樽在，指点前朝感慨中。紫雾昼腾钟阜气，沧江时引建康风。絺衣羽箑堪乘兴，未必东山羡谢公。
清源哭懋先叔
作者：周伦
朝代：明

清源今倏过，想像水云中。绿岸悲秋草，黄埃起暮风。经年慈阁迥，何处旅魂通。沽酿樽罍在，烹鲜簋豆充。馂投沙渚白，灯照纸钱红。老泪流还咽，凄其独倚篷。
渡江
作者：周伦
朝代：明

钲鼓声高江雨收，锦帆轻飏渡江舟。金焦不负青春色，天汉遥分碧海流。旅梦烟霄双过雁，虚名天地一浮鸥。朝来无限瞻云思，几度回看北固楼。
游清凉寺二首
作者：周伦
朝代：明

树里僧鸣客到钟，翠微深处系青骢。九天日月瞻依外，万井烟花指顾中。王气春围丹凤阙，卿云时护紫霄宫。省台无事休衙早，此日登临有数公。春日春山偶出游，山扉晨启径松幽。花宫日丽金轮转，鹫岭云开画拱浮。潭影浸空高塔午，泉声吹雨半林秋。澄江万里鲸波静，碧柳青蒲销战舟。
游清凉寺二首·其一
作者：周伦
朝代：明

树里僧鸣客到钟，翠微深处系青骢。九天日月瞻依外，万井烟花指顾中。王气春围丹凤阙，卿云时护紫霄宫。省台无事休衙早，此日登临有数公。
游清凉寺二首·其二
作者：周伦
朝代：明

春日春山偶出游，山扉晨启径松幽。花宫日丽金轮转，鹫岭云开画拱浮。潭影浸空高塔午，泉声吹雨半林秋。澄江万里鲸波静，碧柳青蒲销战舟。
灯下赏菊
作者：周伦
朝代：明

更漏沈沈客满筵，旋移黄菊素屏前。即开尊酒聊乘兴，乱发灯花若斗妍。看去醉疑蒙紫雾，折来香欲动华颠。相看记得长安夜，对影题诗又五年。
焚黄值雨雪
作者：周伦
朝代：明

夜来春色到山家，贲及林邱改物华。五殿未缘酬一得，九原何意宠三加。千峰雨合膏为润，万里云同玉作花。黄燎音容在何处，空馀涓滴酹茅沙。
牛首山
作者：周伦
朝代：明

牛首城南路，听鸡试晓行。露沾乌帽重，岚透紫罗轻。野色花无数，山声鸟异名。万松深处转，洞口白云平。
独坐
作者：周伦
朝代：明

老来身世澹无营，独坐虚堂万虑清。静看溪云兼树霭，细听泉溜带江声。喜贪书卷慵仍掷，量怯壶樽浅亦倾。见说仙家閒不去，也消长日对棋枰。
独酌
作者：周伦
朝代：明

雅歌回泛想，浅酌对芳辰。三晋巡行地，中朝献纳臣。雨铺台下雪，苔出砌边尘。不尽瞻云思，天涯忽暮春。
玉泉亭
作者：周伦
朝代：明

停勒西来寺，临池坐石梯。锦鲜翻碧藻，玉液漱苍溪。竹坞犬时吠，桑巅鸡午啼。南山瞻宝叔，塔顶与天齐。
王君美林亭看梅
作者：周伦
朝代：明

底事春来日日阴，强移栖息就花深。行经薄霰穿香径，望隔寒云带碧岑。水面仙裾来似梦，城头羌笛杳无音。自今幽兴林亭熟，再过肩舆不用寻。
瓶梅结子
作者：周伦
朝代：明

南岩携赠一枝梅，插向瓷瓶土不培。冉冉幽香浮几案，青青嘉实自根荄。玉盘未足琼瑶荐，金弹翻令燕雀猜。回首和羹虚鼎鼐，不须移向日边栽。
病中书怀再用前韵
作者：周伦
朝代：明

病馀虽较怯风寒，坐拥炉薰也自欢。卧篆木鱼谁剥击，闭门窗虎独回盘。青囊解缚收诗草，碧瓠随题简药丸。风色湖山还好未，云司三日簿书宽。
登报恩寺塔
作者：周伦
朝代：明

长干禅塔逼苍冥，偶共登临似玉京。竹叶酒杯光禄宴，杏花潭水曲江情。上方象纬相摩荡，下劫楼台几废兴。为问前朝僧细说，迢迢西望倚虚楹。
登新楼
作者：周伦
朝代：明

一上新楼百摺梯，捲帘苍翠玉峰齐。天光照落书边幌，海气潮生槛下溪。荏苒烟霞通宇宙，逶迤城郭见东西。千年身世青霄际，何必桃源访路迷。
登歌风台
作者：周伦
朝代：明

歌风廿载登台兴，此日还停北上船。沛井尚存终自冽，汉碑中断已重镌。白沙碧草犹春色，落日荒亭几暮烟。总道当年思猛士，韩良何事学神仙。
白云山房
作者：周伦
朝代：明

春山行看白云生，云白山青夜雨晴。半日閒乘苏子兴，一空谈悟远公情。花宫雁塔隐还见，断岭敧崖补欲平。深坐夕阳催去马，几时联榻听钟声。
省边图
作者：周伦
朝代：明

夫君朝出田，妇女远供饷。时闻北风急，台军架梁望。伐木贺兰巅，汲水黄河曲。四顾岭无烟，且向温泉浴。
石湖上方寺
作者：周伦
朝代：明

湖上名山紫翠中，上方钟梵有琳宫。林浮锦树山光发，水落沧江海气通。双洞钵龙收夜雨，九霄笙鹤任秋风。向来簪弁都抛却，巳觉禅心万劫空。
神乐观会次邓司徒韵
作者：周伦
朝代：明

幽径霓裳列羽仙，仙人煮茗瀹幽泉。苍梧翳翳栖鸾树，青野迢迢养鹤田。棋局对人聊待客，笙歌行酒漫巡筵。山房胜赏消长昼，未必桃源是洞天。
秋夜
作者：周伦
朝代：明

一池霜后净无萍，影落云天万里明。敧柳渐疏风外影，过鸿遥曳塞边声。萤光篝火寒无燄，蛩语机丝懒亦惊。底事夜来清不寐，月明铃柝震高城。
秋夜
作者：周伦
朝代：明

秋夜孤灯坐，迢迢万虑赊。经年常作客，清梦几还家。寺迥钟声杳，窗虚月影斜。破愁除是酒，僮仆劝应加。
秋夜
作者：周伦
朝代：明

秋夜飞萤拂树明，水边深坐葛衣轻。金风顿觉尘襟净，玉露还同野思清。小院梧桐流月影，半窗灯火读书声。何人苦被浮名累，车马翩翩欲二更。
答杨银台实夫
作者：周伦
朝代：明

华省得高彦，道谊端可即。暌违苦炎热，书记每相忆。因拟翠微寺，侵晨计登陟。适我绊公事，跻马复停勒。薄午始入山，石磴恒喘息。诸老巳偕至，樽俎罗酒食。解衣各就坐，虚礼厌繁饰。候吏戒远去，各令息足力。掀帘觌遐景，迢递讵堪测。三山接江渚，连江亘如翊。云深忽复断，万象筵几逼。须臾出画图，一似曾剪拭。漠漠水田白，隐隐露沟洫。谁当擘泰华，高下平崄仄。斜日坠林杪，飞鸟敛归翼。兹游涤烦暑，凉思满胸臆。
红心驿
作者：周伦
朝代：明

行行长路夕阳催，望望红心探马来。腊意未舒堤上柳，春光先著陇头梅。青烟林匝栖乌下，白雪坡盈猎骑回。两日和风上貂帽，壮颜无待玉壶开。
翠微阁
作者：周伦
朝代：明

病足登临老更艰，人扶阑曲费跻攀。凭虚试眺前年景，移席重看旧日山。风阁崔嵬云外远，雨楼岑寂翠微閒。明朝晴霁还须到，分付禅僧莫闭关。
聘鹤
作者：周伦
朝代：明

我昔游东园，中有孤白鹤。翛然结远思，戢羽向林薄。岂无云霄志，饮啄欣有托。我家鹤亦孤，嘹唳动寥廓。独立念俦侣，顾影时错愕。因之赋短章，聊以代媒妁。不弃海门寒，知君定然诺。
至日
作者：周伦
朝代：明

归来至日三年过，物色年来好应期。红著江梅初点点，黄肥园橘尚垂垂。五纹旋续针头线，半局能添指下棋。忽报前星照天下，一阳来复正当时。
苦雨
作者：周伦
朝代：明

雨过黄梅水满塘，野萍随涨翠浮堂。药阑徙倚鱼翻鬣，花径閒行鹤理裳。愁借酒杯聊自况，笑凭棋局竟相忘。捲帘忽见西山色，鸦背林梢带夕阳。
荅周秋汀
作者：周伦
朝代：明

老去诗篇字字工，苍头长日送诗筒。夜来我亦惊诗梦，声落秋山寺里钟。
莼菜
作者：周伦
朝代：明

无日江湖不梦思，秋风七月是归时。何人解得张翰意，百尺柔条送紫丝。
蚕
作者：周伦
朝代：明

箧笥开来纸半张，星星万点浴蚕香。须臾涌出烟云黑，却问东邻摘稚桑。
西园
作者：周伦
朝代：明

买园聊得地，日涉未嫌多。石磴临丹井，云崖网碧萝。草亭孤屿际，潭水下岩阿。客至还觞咏，那知鬓发皤。
观稼二首
作者：周伦
朝代：明

野眺登山阁，閒情象外添。松风清梵宇，花雨暗湘帘。壁堕丹青影，峰攒紫翠尖。今宽九农望，穫稻两秋兼。山城秋过雨，千里净埃尘。场圃登禾黍，神祠荐藻蘋。催科今到骨，饿莩久垂津。见说阳城守，年来泽被民。
观稼二首·其一
作者：周伦
朝代：明

野眺登山阁，閒情象外添。松风清梵宇，花雨暗湘帘。壁堕丹青影，峰攒紫翠尖。今宽九农望，穫稻两秋兼。
观稼二首·其二
作者：周伦
朝代：明

山城秋过雨，千里净埃尘。场圃登禾黍，神祠荐藻蘋。催科今到骨，饿莩久垂津。见说阳城守，年来泽被民。
詶宋张二侍御王官谷之作
作者：周伦
朝代：明

西晋中条胜，王官谷最幽。向来期共到，何意阻同游。玉版传新调，银钩慰老眸。倚阑贪想像，云树霍山稠。
访熊道芳不遇
作者：周伦
朝代：明

雨深泥滑马蹄艰，策力行行到馆边。深锁绿杨人不见，鹧鸪啼断夕阳天。
赠吴太守惟谦复任叙州
作者：周伦
朝代：明

太守遥乘万里舟，分符仍向古梁州。野棠春到涪溪暖，筇竹霜馀鸟道秋。五马晓宣新简命，万人欢拥旧君侯。才名自昔如山斗，借寇宁能复久留。
赠张惟广
作者：周伦
朝代：明

两日风江度，轻镳夜到门。别来疑梦寐，坐定问寒温。露气凉沾席，荷香净入樽。秣陵足游览，归计未须论。
踏田夜归遇雨
作者：周伦
朝代：明

萧萧禾黍荻芦横，一望湖光廿里程。夜半归来眠不得，北窗风雨带秋声。
过东梁山西梁山
作者：周伦
朝代：明

东西万古石梁存，潮落潮生几处痕。一水中流通鹢棹，两山相向过龙门。楼台依约高藏寺，烟树迷茫下有村。风便未登聊问俗，诗成秪自引壶尊。
过彭城
作者：周伦
朝代：明

洪涛一过彭城下，漠漠烟沙白鹭汀。水落漫无平野绿，山围不断半天青。子房直往祠前渡，司马难从洞口经。一夜老夫眠不去，推篷落落数星明。
送余侍御珊谪判安陆
作者：周伦
朝代：明

去国秋声动，监州复远行。梦中宫树渺，江上楚云横。折槛名逾重，投湘愤未平。冰霜自爱惜，出入本来轻。
送制帛
作者：周伦
朝代：明

画阁犹催晓漏声，共迎神帛出留京。宫云拥护旌旗转，驰道传呼鼓角鸣。郊庙本严周定制，登封非为汉虚名。因思柴望精禋地，犹有蚕桑赋未轻。
送叶判府尚原东还二首
作者：周伦
朝代：明

亲朋故乡至，秋到忽东归。晓漏催征马，凉飙透客衣。分离欢未洽，登览兴多违。锁钥西关寄，虚瞻皂盖飞。江路烽烟接，山城柝堠明。地中龙虎气，天外鼓鼙声。冀北巳传跸，淮南未寝兵。书生惭战略，叨首亚夫营。
送叶判府尚原东还二首·其一
作者：周伦
朝代：明

亲朋故乡至，秋到忽东归。晓漏催征马，凉飙透客衣。分离欢未洽，登览兴多违。锁钥西关寄，虚瞻皂盖飞。
送叶判府尚原东还二首·其二
作者：周伦
朝代：明

江路烽烟接，山城柝堠明。地中龙虎气，天外鼓鼙声。冀北巳传跸，淮南未寝兵。书生惭战略，叨首亚夫营。
送吴廷玉还昆
作者：周伦
朝代：明

故人久别离，日夕拟相见。两岁期不来，虚托云边雁。花时拾行李，动以家事恋。秋晚壮游心，百故尽捐遣。水浮更陆走，茧足判黧面。千里倏我即，喜极泪欲溅。更长烛再秉，量窄酒空传。儿女身短长，粟帛价贵贱。官俸聊取给，世态日改变。一一互问答，倾写各争先。揽镜鬓已华，开卷眼辄眩。为言且款曲，试览帝城遍。旬日兴未周，回首倏南盻。匆匆束归装，分袂不得援。钟山起寒飙，长路欲飞霰。小吏执壶浆，旗亭具盘馔。联镳出都门，祖道指乡县。乡心逐旌盖，目送孤云片。寄语秋台儿，慰我高堂眷。明年再及秋，挂席江风便。
送周君大赴临安节判
作者：周伦
朝代：明

临安天万里，十月使君舠。峡气停矶浪，霜风捲瘴毛。过江乡路隔，望斗驿楼高。白下音书僻，临分罄浊醪。
送客
作者：周伦
朝代：明

春城客里送君归，风物偏惊故国违。别意难随樽酒尽，梦思先逐片帆飞。青山相见仍前似，绿鬓重逢比旧非。江上张翰好传示，知音莫道近来稀。
送张司训爵擢同州学正
作者：周伦
朝代：明

冯翊新除命，吾邦旧广文。吴船带海月，栈路入秦云。时雨关河净，春风草树薰。龙门多秀色，沙苑共氤氲。
送张都宪敬亭还宣城
作者：周伦
朝代：明

解组归来欲避名，翻传舆廪下承明。兴从泉石诗俱逸，身远尘嚣梦亦清。叠嶂峰前春树渺，黄金台下曙云平。谢家兰玉森森起，回首犹馀报主情。
送徐锦衣
作者：周伦
朝代：明

锦衣南跃马，万里岭云长。三月离京国，中途是故乡。龙光金节重，剑气铁衣凉。圣主绥柔意，蛮烟草树荒。
送施天秩还太仓
作者：周伦
朝代：明

作诗送归客，客是故乡人。山水几千里，莺花又一春。壮心满天地，衰鬓惊风尘。何当共江浒，白酒紫丝莼。
送朱拱辰还昆
作者：周伦
朝代：明

故人千里相逢日，公暇时登江上台。忽买归帆向湖海，可堪羁客送樽罍。诗中景象凭谁写，舍后林扉懒自开。紫蟹香粳莫深恋，秋风还拟挂帆来。
送汪进士奏回毕姻
作者：周伦
朝代：明

少年三百独超群，话别都门风正薰。行到长江天接水，度踰高岭栈连云。杏花稚子偕时彦，桃叶宜人荷圣君。对雨忽成灯下别，携家急上再论文。
送洪弘齐都宪考最北上
作者：周伦
朝代：明

镇重留都奏最时，正逢仙仗赐鸠期。霜威坐见台乌凛，野兴行将海鹤随。语燕风樯春渡稳，游丝晴旆午光迟。庙堂此日珍耆旧，泉石何劳起梦思。
送王兵侍质庵致仕
作者：周伦
朝代：明

十五题封乞罢官，再陈方荷圣恩宽。昔年南北尘初洗，今日山林梦始安。村里人归添酒伴，客边秋及几花看。济时秪恐推耆旧，矍铄还须上马鞍。
送王寺正汸佥宪西蜀
作者：周伦
朝代：明

峡流新涨渺无涯，万里云连蜀道赊。未尽三春离席酒，行乘八月使星槎。怀忠城外瞻祠柏，遣兴溪西对浣花。讼牒锦官知绝少，君于棘寺况名家。
送薛允頫改判严州
作者：周伦
朝代：明

长安秋雨过，堤柳带风霜。桐水辞家近，湘云入梦长。古台双钓石，新檄旧甘棠。山郡供输少，催科拙不妨。
避暑詶顾东岩
作者：周伦
朝代：明

七月七日苦炎热，溽暑蒸人况衰耋。渴思玉井旧赐冰，梦绕山阴夜航雪。顾君意兴今长康，招我避暑开山堂。重檐高栋足凉思，瓜果杂饤罗冰浆。河朔翩翩酒客至，美得四兼难并二。山风飒沓解烦熇，别是人间一天地。岩西忽啮半边日，新月当天光又出。携樽露坐月下台，月下迢迢望灵匹。灵匹争传是女牛，一水阻隔明河流。星桥不见乌鹊度，万里晶光河汉秋。
邓尉山房
作者：周伦
朝代：明

行看一水来天目，坐见千峰涌太湖。啼鸟不知游客至，闭关惟有定僧孤。镜中水月俱清寂，象外烟云乍有无。胜地久怀来较晚，买山真欲辨青蚨。
郑怡山春和楼
作者：周伦
朝代：明

路断平桥己廿冬，登楼频梦昔遗踪。江云绕栋经时薄，山色回春到处浓。入户再看新垒燕，隔溪还荫旧栽松。晨昏试扣长生诀，门对高谈得易逢。
重到法司
作者：周伦
朝代：明

贯城门迥未须寻，光景依稀昔似今。杨柳绿乘春路远，薇花红放午堂深。无边跃鲤翻清沼，不断鸣鸠唤紫林。何意重来图画里，丹年无补愧初心。
重忆
作者：周伦
朝代：明

重忆南岩下，清芬满架花。白薇封径雪，红药散溪霞。昼永閒方觉，春长兴转赊。裁诗催故旧，同试雨前茶。
阅视水操
作者：周伦
朝代：明

龙江阅视水军营，十万貔貅画鹢轻。鸟阵云盘秋宇净，鲸波风定早潮平。三山遥接旌旗动，五夜初严鼓角声。野色渐分天欲曙，扶桑东望紫霞横。
阻风良店驿
作者：周伦
朝代：明

南征十月对南薰，良店栖迟思欲焚。播弄樯乌尘碛起，浮沈水鸟浪花分。一杯细引寒船月，千里遥悬煖阁云。缩地无缘南北去，儿孙聊复慰殷勤。
除夕
作者：周伦
朝代：明

少小乐新岁，老大悲除夕。除夕胡然悲，夕除不再获。所以古昔人，靡不重相惜。入市无富贫，买酒竞追适。惟有天涯心，欲遣难自掷。思发即千里，恍就桑间席。相忆徒惘然，取醉苦量窄。
雁
作者：周伦
朝代：明

自入晋阳道，关河秋欲过。树疏云影薄，月满夜光多。声切邻家杵，寒侵客袂罗。西风南去雁，为落玉山阿。
雨中清凉寺候客
作者：周伦
朝代：明

候客翠微隈，林深未得来。腊樽携绿蚁，时雨冒黄梅。过鸟和云宿，游僧带笠回。钟声高欲霁，还遣吏频催。
雨后入关望都门
作者：周伦
朝代：明

丹阳百里入关来，雨后冲泥险道回。陇麦畦畦沾土湿，山花种种向人开。檐边乳鹊将雏至，树里鸣鸠唤妇回。七里高冈更西望，春云缥缈凤凰台。
韩尚书贯道惠诗寄谢
作者：周伦
朝代：明

归时疏草蹇驴驼，鞲脱长空一鸟过。忠鲠巳收金匮史，襟期多付锦囊歌。身虽去阙时瞻象，书罢将人不换鹅。抚卷夕阳翘首处，罗云千丈碧嵯峨。
顾野泉夜话
作者：周伦
朝代：明

建业亲朋过，相看喜复惊。感时俄廿载，话旧欲三更。湖海苍烟隔，风尘素发生。输君足幽兴，云洞玉泉清。
题南坦扇画
作者：周伦
朝代：明

天畔松风捲夜涛，朱衣坐看月轮高。分明吏隐梅花水，此意凭谁报水曹。
题徐士元所藏夏太常竹
作者：周伦
朝代：明

貌得高林数竿竹，春雨淋漓饱新沃。娟娟净洗断尘埃，彷佛蓝田迸苍玉。挂壁悠然坐独看，顿令六月生昼寒。会贪馀荫遍寰宇，忽遣烦郁成欢娱。竹里参差一拳石，相倚年年度朝夕。冰霜不改岁寒心，老去孤臣抱忠赤。太常写此遗君家，不是寻常桃李花。邛枝剪掷澄潭下，回首风雷老龙化。
题沈侍御山水之间书屋
作者：周伦
朝代：明

尘外青山绿水纡，水山深处著吾庐。竹园久与尘嚣隔，松菊真成吏隐居。接地风声浮潋滟，倚天峰影照澄虚。抛书不尽閒居兴，海岳悠悠意有馀。
黄侍郎水亭
作者：周伦
朝代：明

旧识春卿馆，新成水上亭。高天秋汉迥，斜日暮云停。池藻摇窗碧，江峰入户青。坐来尘虑净，朝市有岩扃。
齿落
作者：周伦
朝代：明

吾病胃火作，一齿浮不著。臲？动成楚，偶尔坠如凿。豁然谢触碍，数日苦翻乐。嗟此三十六，能消几回落。细瞩落馀齿，与我判然各。再置不复牢，把弄转惊愕。幸然存者多，尚可啮藜藿。但嫌素餐久，俯首中自怍。
齿落
作者：周伦
朝代：明
体裁：古风

吾病胃火作，一齿浮不著。臲�动成楚，偶尔坠如凿。豁然谢触碍，数日苦翻乐。嗟此三十六，能消几回落。细瞩落馀齿，与我判然各。再置不复牢，把弄转惊愕。幸然存者多，尚可啮藜藿。但嫌素餐久，俯首中自怍。
今是亭为林别驾赋·其一
作者：周俅
朝代：明
体裁：五言律诗

长啸辞朱绂，行歌入旧山。浮踪今日是，尘世几人閒。独鸟高云外，归泉乱石间。若将人意拟，无往亦无还。
今是亭为林别驾赋·其二
作者：周俅
朝代：明
体裁：五言律诗

寻花穿涧早，听鸟出林迟。幽事谁先领，孤怀只自知。江山无恙处，风月对閒时。犹是樊笼客，相从笑后期。
即景
作者：周俅
朝代：明
体裁：古风

远风将青入林薮，长溪幻作鱼鳞皱。笑唤邻舟作伴行，中流鹅鹳鸣双肘。触起桃花锦浪生，长罾短罩随吾手。大鱼盈车不可移，小鱼累垂贯之柳。青帘白屋是谁家，舣舟试觅家中叟。我有鱼兮君有酒，相逢何必是相知，倾怀且尽侬家有。君不见红楼歌舞美少年，昨日朱颜今白首。又不见玉关有客觅封侯，霜蹄夜蹴层冰走。我曹本是耕桑民，容易盘飧度辰酉。乃今不饮更踌躇，只恐青山要衰朽。我放歌，君击缶。大呼郑老作吾师，更挟刘伶为我友。直须共醉春风前，不管牺牛与刍狗。
和南湾亭
作者：周允中
朝代：明
体裁：七言律诗

南湾亭子涧之南，云影天光一鉴涵。翠柏依岩巢水鹤，青山拔地耸晴岚。人如元白诗千首，梦到羲皇酒半酣。闻说往来有畸士，相逢半日剧清谈。
湖上
作者：周元孚
朝代：明
体裁：七言律诗

湖干卜筑几人家，竹里疏烟竹半斜。曝背老翁閒扪虱，挟丸童子惯驱鸦。墙东摘得黄柑熟，邻北能供白酒赊。乘兴不妨歌险韵，待将雪意问汀花。
祷雨诗
作者：周元真
朝代：明

苏台羽仙飧玉霞，鹤年松骨轻如花。昼骑金背之神蟆，奉持绿章扣天家。请陈旱魃为妖邪，炎焚原隰疑烧畲。草叶焦卷铄石沙，大田秋稼缩不芽。忍闻赤子声嗟嗟，帝呵将吏乘黑騧。驱逐电雨鞭雷车，玄云著地手可拿。两脚不断纷如麻，来苏百物活鱼虾。博哉阴功上相嘉，济济多士称栾巴。羽仙不以名为夸，飘然凫舄辞京华。冶城仙子邀相遮，拍肩挹袂争喧哗。忆著安期枣似瓜，招呼不上松风槎。
出师南征渡泸河道经白马堡登晒经台
作者：周光镐
朝代：明

九月严霜晓渡泸，征南十万握兵符。天垂竺国连真塞，檄过牂牁问笮都。象教西来传白马，狼烟秋净插雕弧。晒经台傍干戈地，消劫还凭佛力无。
午日玉峡江观竞渡
作者：周光镐
朝代：明

午日沧江白浪堆，龙舟峡口斗喧豗。人间胜负寻常事，独揽纶竿坐钓台。霏霏炎雨落晴空，峡底洪涛挂玉虹。鳞甲满江看竞渡，夺标眼底定谁雄。
午日玉峡江观竞渡·其一
作者：周光镐
朝代：明

午日沧江白浪堆，龙舟峡口斗喧豗。人间胜负寻常事，独揽纶竿坐钓台。
午日玉峡江观竞渡·其二
作者：周光镐
朝代：明

霏霏炎雨落晴空，峡底洪涛挂玉虹。鳞甲满江看竞渡，夺标眼底定谁雄。
夏日閒居杂咏
作者：周光镐
朝代：明

门径通原野，禾苗日长成。共欢新雨过，一望绿畴平。鼓吹田间部，笙簧谷口声。明农知不负，秋社足浮觥。
大梁道上
作者：周光镐
朝代：明

骋望中原路，逶迤入大梁。河堤垂绿树，节序度青阳。卫水浮烟暝，沙河落日黄。愁来看短铗，犹带蓟门霜。晋魏开封地，工歌自古闻。雄图嗟已歇，淇水复何存。公子能倾士，蛾眉亦报恩。西风堪洒泪，若处吊夷门。
大梁道上·其一
作者：周光镐
朝代：明

骋望中原路，逶迤入大梁。河堤垂绿树，节序度青阳。卫水浮烟暝，沙河落日黄。愁来看短铗，犹带蓟门霜。
大梁道上·其二
作者：周光镐
朝代：明

晋魏开封地，工歌自古闻。雄图嗟已歇，淇水复何存。公子能倾士，蛾眉亦报恩。西风堪洒泪，若处吊夷门。
寿砚亭为陈玉叔廷尉题
作者：周光镐
朝代：明

佽飞拔剑心雄伟，直入深潭截龙尾。老骨年来化石嶙，西郊夜半啼山鬼。才子折冲尊俎旁，穷搜禹凿获琳琅。运斤雷电起倏忽，开函波浪摇洸洋。龙蟠凤翥风云变，艺苑词场共鏖战。定价无论十五城，著书已足三千卷。管城秃尽瘗山丘，墨子临岐泪不收。谁信石卿年已老，汉家仍拜寿亭侯。
得徐给谏书却寄
作者：周光镐
朝代：明

双鲤遥传采石书，南州丰度近何如。朱衣汉殿传封草，白苧江城问谪居。一出祇缘长孺戆，立谈谁道别生疏。赐环自是明朝事，未许灵山便结庐。
春思
作者：周光镐
朝代：明

芳园草树郁芊绵，雨过千峰紫翠悬。春事祇今看又半，风光莫惜杖头钱。雨霁长江曳练明，烟云岛树暮天横。不堪引领孤鸿断，愁听笙簧谷口声。群花眼底剧离披，绿叶朝来密作帷。惆怅一春同调远，楚骚长自怨江篱。
春思·其一
作者：周光镐
朝代：明

芳园草树郁芊绵，雨过千峰紫翠悬。春事祇今看又半，风光莫惜杖头钱。
春思·其三
作者：周光镐
朝代：明

群花眼底剧离披，绿叶朝来密作帷。惆怅一春同调远，楚骚长自怨江篱。
春思·其三
作者：周光镐
朝代：明
体裁：七言绝句

群花眼底剧离披，绿叶朝来密作帷。惆怅一春同调远，楚骚长自怨江蓠。
春思·其二
作者：周光镐
朝代：明

雨霁长江曳练明，烟云岛树暮天横。不堪引领孤鸿断，愁听笙簧谷口声。
望锦屏山寄怀陈于韶参伯
作者：周光镐
朝代：明

西望屏山翠几重，丈人遥在最高峰。玉台碧映云台月，剑阁青连锦阁松。绝顶振衣孤吹起，清秋染翰赤霞封。中原戎马频多事，此地如何稳卧龙。
浣花溪草堂
作者：周光镐
朝代：明

杜陵亭子浣花浔，秋色云光净远林。傍水芙蓉朝烂漫，缘江桤树暮萧森。长留天地惊人语，不尽艰危恋主心。自古更谁推大雅，流风逸韵到于今。
渭阳马上对月
作者：周光镐
朝代：明

马上三更月，边庭万里秋。清光悬渭曲，星露湿吴钩。风籁泉声细，天山夜火收。羁愁兼别思，此际转悠悠。
游万州岑公祠
作者：周光镐
朝代：明

天开洞壑倚层湍，见说周人自考槃。瑶草岁深凝作石，流霞春暖液为丹。峰头鹤度三山渺，江上涛飞两月寒。碧海玄洲何可遇，白云空自长琅玕。
瀛洲三老歌为莲峰隐者吴镜塘寿
作者：周光镐
朝代：明
体裁：古风

东南大地何所有，积气茫茫惟巨薮。南山东走海门西，神鳌奠足昂其首。径崎石耸莲花峰，击浪回澜渤海东。平吞万里渀漰漭荡之蜃壑，俯瞰澎渟黝杳不测之蛟宫。蜃壑蛟宫深罔极，鰌噏鳌翻天地黑。中有神物自閟藏，却产明珠荧青碧。明珠的烁射波光，神物虽藏宁尽藏。金魄素秋飞若木，阳乌竿夜上扶桑。此时东望春霞紫，忽见三星照海水。俄看三老下瀛洲，相将来过莲峰礨。莲峰主人烟霞客，磊块扶疏老风格。胸藏万卷笔涛翻，翰洒莲峰烂五色。海鹤为朋鸥为友，蝉蜕烟霞号无垢。自从皂帽海上游，世路崎岖不回首。三老元同千岁精，蟠桃春宴自瑶京。邀君同作三朋寿，少微江上粲春星。逢春辰，酌春酒，万顷玻瓈落吾手。醉挽沧溟注兕觥，明珠擎出照南斗。
瀛洲三老歌为莲峰隐者吴镜塘寿
作者：周光镐
朝代：明

东南大地何所有，积气茫茫惟巨薮。南山东走海门西，神鳌奠足昂其首。径崎石耸莲花峰，击浪回澜渤海东。平吞万里渀漰漭荡之蜃壑，俯瞰澎渟黝杳不测之蛟宫。蜃壑蛟宫深罔极，鳅噏鳌翻天地黑。中有神物自閟藏，却产明珠荧青碧。明珠的烁射波光，神物虽藏宁尽藏。金魄素秋飞若木，阳乌竿夜上扶桑。此时东望春霞紫，忽见三星照海水。俄看三老下瀛洲，相将来过莲峰礨。莲峰主人烟霞客，磊块扶疏老风格。胸藏万卷笔涛翻，翰洒莲峰烂五色。海鹤为朋鸥为友，蝉蜕烟霞号无垢。自从皂帽海上游，世路崎岖不回首。三老元同千岁精，蟠桃春宴自瑶京。邀君同作三朋寿，少微江上粲春星。逢春辰，酌春酒，万顷玻瓈落吾手。醉挽沧溟注兕觥，明珠擎出照南斗。
灵济宫落成
作者：周光镐
朝代：明

宝箓元传大洞君，仙踪遥遍海东濆。曾闻石室飞丹日，又见新宫结綵云。紫盖翠幢看缥缈，椒浆兰醑飨絪缊。巫咸为报元都使，消祲无忘父老勤。
玉峡山房初成
作者：周光镐
朝代：明

白水蘸柴扉，天空一雁飞。葑田潮外没，莎草雨中肥。壮志销长铗，江星炯少微。棘津人已老，莫负此渔矶。
玉沙草堂
作者：周光镐
朝代：明

一望平皋翠雨流，虚堂睥睨碧沙头。湘江兰芷明于玉，泽国楼台迥似秋。坐里芙蓉开列嶂，尊前瑶草散芳洲。玺书无奈频催起，猿鹤窥人怅别愁。
登贺兰山眺望夏元昊避暑宫在焉平虏城北则汉卫青大将台也
作者：周光镐
朝代：明

贺兰千队驻征麾，山后山前毳幕移。列嶂厂天攒剑戟，重关画地守熊罴。夏王暑殿馀荒址，汉将高台接古陴。一自三城收戍卒，胡奴无复泣燕支。
百尺楼
作者：周光镐
朝代：明

百尺楼高切太微，中藏万轴尽珠玑。自天题处龙章湿，奕世传来宝帙辉。影绕汉州波作练，光摇星斗玉为扉。于今竞说陈荀里，不数城南傍帝畿。
祖洲歌为沈令公题兼送上觐
作者：周光镐
朝代：明

浮空海岛隔尘寰，岛上真人握大还。夜半天鸡鸣日出，遥闻金佩晓珊珊。
秋夜吟
作者：周光镐
朝代：明

萧萧暮角起城头，耿耿银河拂槛流。络纬声啼断复续，竹梧淅沥风飕飕。幽人夜半揽衣起，露堕帘栊白于水。空庭何处捣衣声，举头见月思千里。思千里兮夜迢迢，星汉西流桂子飘。哀鸿夜度鸣嘐嘐，客子对此朱颜凋。芳时易过蕙草歇，玄霜岁岁染华发。欲归不归胡踌躇，十年长负故山蕨。
秋怀
作者：周光镐
朝代：明

灵关秋色白榆多，九月霜飞黑水河。天外雁鸿嗟阻滞，篱边松菊怨蹉跎。南来邛塞无烽燧，西报临洮走橐驼。此日三秦忧不细，禁中亲诏出廉颇。
秋日过玄武湖
作者：周光镐
朝代：明

极目澄空际，天高水曲秋。残霞波上断，夕照雨中收。景以图书秘，天疑阆苑浮。何言羁物役，一似泛沧洲。
谒武侯祠
作者：周光镐
朝代：明

锦江十里锦城东，丞相祠堂暮霭中。鱼水君臣看定鼎，龙蛇风雨走虚宫。参天老柏巢双鹤，落日长桥饮断虹。一自杜陵题洒后，直令千载泣英雄。
赴蜀闱途次杂咏
作者：周光镐
朝代：明

漠漠川原路，村村杜曲边。真看陆似海，不断水平田。杼轴西人赋，笙歌蜀国弦。当垆有少妇，惯数卖浆钱。
过武昌阻雪仲和王孙邀登黄鹤楼
作者：周光镐
朝代：明

洞庭东下楚天浮，挂席西过黄鹤楼。千载白云寒冉冉，一江巴水碧悠悠。波摇鹦鹉洲前月，霜落芙蓉镜里秋。何事王孙邀授简，不堪乘兴雪中舟。
送春
作者：周光镐
朝代：明

落红飞絮半沾泥，别意年年客里题。欲唱渭城江雨暮，阳关只在秣陵西。
送荆考功视学滇南
作者：周光镐
朝代：明

十年华省叹淹留，一诏惊从万里游。拥节遥过荒徼地，传经犹是古梁州。天连越巂蛮烟晓，沼泛昆明汉水秋。莫问旧曹朋好在，山公谁复似风流。江干分手即河梁，驿路春风拥传长。考簿西京留启事，传经南服见文章。蛮天欲尽浮盘水，粤徼初分度夜郎。倘念含香同舍在，飞鸿应见几琳琅。
送荆考功视学滇南·其一
作者：周光镐
朝代：明

十年华省叹淹留，一诏惊从万里游。拥节遥过荒徼地，传经犹是古梁州。天连越巂蛮烟晓，沼泛昆明汉水秋。莫问旧曹朋好在，山公谁复似风流。
送荆考功视学滇南·其二
作者：周光镐
朝代：明

江干分手即河梁，驿路春风拥传长。考簿西京留启事，传经南服见文章。蛮天欲尽浮盘水，粤徼初分度夜郎。倘念含香同舍在，飞鸿应见几琳琅。
送谢参伯凤渚之滇藩
作者：周光镐
朝代：明

才报羌戎息鼓鼙，又闻飞檄急朱提。蕃宣西去蛮烟净，剑戟回看雪岭低。番部但思蜀相国，偏裨还忆谢征西。点苍不让燕然石，一柱天南可并题。
重阳次日同诸大夫登北岩式时侄解台郡，隐此
作者：周光镐
朝代：明

搜奇直上郁岧峣，何异巢居落木标。星窦几湾开石屋，雷坛半壁驾飞桥。到来便觉尘心尽，坐久全令暑气消。一自挂冠甘遁后，旁人误作楚魂招。
阅边报偶成
作者：周光镐
朝代：明

河阳老将惯登坛，见说天山战垒残。六郡于今年少在，谁将尺组系呼韩。
阴那山闻题
作者：周光镐
朝代：明

阴那曾负昔年期，先世盘游况在兹。圣谛逢梅多荫界，灵光老桧护交枝。逃禅我未窥三藐，醉易君今陋九师。几欲探奇循旧隐，萧斋阁上问庖羲。
雪山歌
作者：周光镐
朝代：明

雪山西来，横亘天南几千里。排云划雾，直控穹窿而特起。金沙西流赤日晖，山中之雪常齿齿。忆昔提兵九月秋，雪风泠泠洞壑幽。今来筑垒当长夏，旧雪崚嶒新雪下。朝看剑锷倚青苍，暮落芙蓉片片霜。疑是昆仑浮玉海，直愁花雨下天荒。昨夜营头风瑟瑟，晓起嶙峋散空碧。三军寒色满弓韬，大将霜威攒列戟。虎牙门傍雪山低，越？之水背城飞。羽檄遥来邛塞北，旌旗直度索撞西。百折千盘冰路滑，崖崩石碎马蹄脱。偏裨握槊惨不骄，壮士定力冻欲缺。阴风杀气连宵起，山后山前半营垒。九姓青羌随汉麾，六州番部俱南徙。山头有海云是蛟龙宫，千寻百尺神物潜其中。伐鼓㧿金蛟子怒，飘风吹雹飞晴空。当年汉帝思汗血，西极流沙通使节。昆明渥水产神驹，苜蓿蒲梢归汉阙。于今有道服群夷，不是唐蒙建节时。我欲扫尽雪山砻片石，勒铭永照西南陲。
雪山歌
作者：周光镐
朝代：明
体裁：古风

雪山西来，横亘天南几千里。排云划雾，直控穹窿而特起。金沙西流赤日晖，山中之雪常齿齿。忆昔提兵九月秋，雪风泠泠洞壑幽。今来筑垒当长夏，旧雪崚嶒新雪下。朝看剑锷倚青苍，暮落芙蓉片片霜。疑是昆仑浮玉海，直愁花雨下天荒。昨夜营头风瑟瑟，晓起嶙峋散空碧。三军寒色满弓韬，大将霜威攒列戟。虎牙门傍雪山低，越�之水背城飞。羽檄遥来邛塞北，旌旗直度索撞西。百折千盘冰路滑，崖崩石碎马蹄脱。偏裨握槊惨不骄，壮士定力冻欲缺。阴风杀气连宵起，山后山前半营垒。九姓青羌随汉麾，六州番部俱南徙。山头有海云是蛟龙宫，千寻百尺神物潜其中。伐鼓㧿金蛟子怒，飘风吹雹飞晴空。当年汉帝思汗血，西极流沙通使节。昆明渥水产神驹，苜蓿蒲梢归汉阙。于今有道服群夷，不是唐蒙建节时。我欲扫尽雪山砻片石，勒铭永照西南陲。
飞练亭
作者：周光镐
朝代：明

百丈飞泉下翠峦，孤亭爽气到凭栏。吹来半壁银河水，泻出长天碧海澜。五月炎蒸过鸟道，千山雾雨起龙蟠。玉毫曾入长生殿，此地虚疑近广寒。
龙门寺次韵
作者：周光镐
朝代：明

东望龙门入紫烟，江行十里到诸天。长林暑尽松风细，匹红晴飞汉水悬。一叩法宫心自远，况逢珠树月初圆。宰官现出僧休讶，不为笙歌载酒船。
减字木兰花·夏日
作者：周兰秀
朝代：明
体裁：词

晨妆草草。绾髻慵梳新样巧。捲起帘栊。远见荷开满沼红。轻摇团扇。熏风阵阵轻吹面。堤柳条条。带雨拖烟拂板桥。
和外君帐中梅影
作者：周兰秀
朝代：明
体裁：七言律诗

一缕春窗淡淡光，疏梅清影落寒床。生绡半幅留飞白，焦墨一枝吹冷香。邀月对人孤作癖，须花念我笑空忙。那堪梦与罗浮远，晓色临池并照妆。
咏双兰
作者：周兰秀
朝代：明
体裁：五言绝句

双蕊怯霜残，孤窗惜晓寒。祇应图并蒂，留照落轻纨。
挽昭齐表妹三首
作者：周兰秀
朝代：明

三生石上指空弹，读罢《楞严》静里观。
尘土何堪埋玉树，梨花小阁又春寒。
性带烟霞秀可餐，蕉窗煮梦静无喧。
只今韵魄翛然去，何必双飞文采鸳。¤
挽昭齐表妹三首
作者：周兰秀
朝代：明

闲窗琼月照幽姿，芳雪飘零有所思。莫谓愁春春不觉，语愁今可共瑶期。遗诗犹贮旧书帏，林壑缘深梦后非。檐鸟倦啼花不扫，古丘残月倩魂归。三生石上指空弹，读罢《楞严》静里观。尘土何堪埋玉树，梨花小阁又春寒。
挽昭齐表妹三首·其一
作者：周兰秀
朝代：明

闲窗琼月照幽姿，芳雪飘零有所思。莫谓愁春春不觉，语愁今可共瑶期。
挽昭齐表妹三首·其二
作者：周兰秀
朝代：明

遗诗犹贮旧书帏，林壑缘深梦后非。檐鸟倦啼花不扫，古丘残月倩魂归。
挽琼章表妹三首
作者：周兰秀
朝代：明

性带烟霞秀可餐，蕉窗煮梦静无喧。只今韵魄翛然去，何必双飞文采鸳。十咏探梅护径苔，柔情端不为春来。琴亡谁谱江南弄，空使疏香度夜台。名闺洵有女如云，君独珠焚与玉沈。岂是忌才秋梦短，白头应不怨文君。
挽琼章表妹三首·其一
作者：周兰秀
朝代：明

性带烟霞秀可餐，蕉窗煮梦静无喧。只今韵魄翛然去，何必双飞文采鸳。
挽琼章表妹三首·其三
作者：周兰秀
朝代：明

名闺洵有女如云，君独珠焚与玉沈。岂是忌才秋梦短，白头应不怨文君。
挽诗五首·其一
作者：周兰秀
朝代：明
体裁：七言绝句

三生石上指空弹，读罢《楞严》静里观。尘土何堪埋玉树，梨花小阁又春寒。
挽诗五首·其三
作者：周兰秀
朝代：明
体裁：七言绝句

柳絮因风淡远空，海棠照夜雾溟濛。莫愁强字卢家妇，闭影梨花香雪中。
挽诗五首·其二
作者：周兰秀
朝代：明
体裁：七言绝句

十咏探梅护径苔，柔情端不为春来。琴亡谁谱江南弄，空使疏香度夜台。
挽诗五首·其五
作者：周兰秀
朝代：明
体裁：七言绝句

十七龄来聚沫馀，芙蓉城冷待爰居。臂文朱缕他年识，袛恐天都署掌书。
挽诗五首·其四
作者：周兰秀
朝代：明
体裁：七言绝句

怅情琼蕊弄春冰，寒悄轩窗日数凭。百结回肠魂缥缈，充箱漫贵剡溪藤。
春日乍浦舟中作
作者：周兰秀
朝代：明
体裁：七言律诗

芳草重重绿绕坡，游情澹远欲如何。无端纨扇因风堕，是处桃花映水多。榜女自依烟渚笑，林莺初到客樽歌。山光为共春光醉，归棹沿溪一逶迤。
春日写竹寄姊沈夫人
作者：周兰秀
朝代：明
体裁：七言绝句

新箨初舒雨后枝，碧含香破淡相宜。为君写出疏栏影，一片寒光照墨池。
晓起
作者：周兰秀
朝代：明
体裁：七言绝句

晓风疏柳挂楼西，雾合秋窗半欲迷。衾冷不堪重索梦，黄鹂飞向隔花啼。
浣溪沙
作者：周兰秀
朝代：明

雨过池塘万绿生，微风吹满绣帘轻。远山一角夕阳明。静里荷香来扇底，梦余蕉影倚窗横。关情何处玉箫声。
踏莎行·秋怀
作者：周兰秀
朝代：明
体裁：词

叶落平沙，云迷远树。山色模糊人唤渡。芙蓉笑摘上兰桡，轻鸥惊入波心去。衰柳含烟，凉蝉咽露。年年重觅王孙路。可怜人静玉楼空，满庭芳草家何处。
题松陵杨夫人墨绣
作者：周兰秀
朝代：明
体裁：七言律诗

擘积春工斗艳忙，那知子墨寸丝藏。六朝金粉删鸳谱，百叠烟云落绣床。手浣露香翻紫脱，缕飘湘素冷玄霜。君家颖握珍如许，苏蕙恒嫌锦字长。
鸳湖煮茶亭相传坡公三过遗址尚存
作者：周兰秀
朝代：明
体裁：七言律诗

习习风清乞士家，十年三过斗名茶。夕翻珠月分鸥浪，春试缥罂泛乳花。剩见亭荒犹浦溆，却疑人在此蒹葭。兹湖一借眉山重，品第堪从陆羽誇。
题双鸠
作者：周冕
朝代：明
体裁：七言绝句

枝头拂雨弄朝阴，时送鸣声出远林。对立远峰春意早，一帘疏雨画堂深。
登黄鹤楼
作者：周冲
朝代：明
体裁：古风

黄鹤齐云兮画栋璇题，谪仙逊避兮崔颢能诗。洪涛巨浪上接洞庭兮，东之秣陵者日夕如斯。古今人物皆相若，跌宕风流应可学。神仙杳茫最难求，寂寞宽闲聊自乐。草衣木石兮碧海高秋，还丹何在兮遗迹惟留。九疑联绵兮湘水悠悠，石城重建兮捶碎之楼。新沙环带兮踢翻旧洲，渭泾清浊兮末路同流。六朝三国兮芳草含愁，登临眺望兮慷慨夷犹。达人大观兮飘瓦虚舟，纵浪风尘兮无局束，流连韶景兮凭芳醁。理乐蓬窗谁在目，清商楚凤聊成曲。洛中豪贵夸金谷，罗绮繁华骄未足。杰观崔峨天半矗，习气不忘仙亦俗。孰幻非直千载促，浮云聚散陵为谷。后人谁不模前躅。
历山
作者：周凤瑞
朝代：明
体裁：七言律诗

城头清晓日曈曈，环耸群峰气象雄。春雨满犁千古泪，南薰高唱万年风。悬崖水泻波纹绿，绝顶花开树色红。入暮环山松籁发，依稀犹似理丝桐。
舟中闻雁
作者：周凤翔
朝代：明
体裁：五言律诗

一苇秋横渡，三江雁引群。北来应几日，消息可相闻。嘹唳孤云迥，萧疏夜色分。当前浑欲诉，木叶落纷纷。
送王昆华前辈使节归省由楚入滇
作者：周凤翔
朝代：明
体裁：五言律诗

益部占星信，桐圭展萼亲。水潆湘畹碧，山入点苍新。休沐西南里，咨诹远近人。潘舆闻送喜，日望使车尘。
送葛无奇侍御按粤
作者：周凤翔
朝代：明
体裁：七言绝句

刺桐花发粤山青，一路争看豸绣经。回雁峰南望天北，五云长傍使臣星。
走马冈
作者：周升
朝代：明
体裁：七言绝句

数里长冈似掌平，将军战骑昔曾经。至今原上青青草，犹带英雄汗血腥。
吴宫怨一章录似良夫
作者：周南
朝代：明
体裁：古风

阖闾城上春冥冥，馆娃宫阙飞云甍。翠帘笼阴白日静，雕栏卧雨苍苔生。鸱夷一去谁能逐，吴娃犹唱吴宫曲。争如事主不尽年，于今夜夜啼灯前。
暮春有感寄良夫
作者：周南
朝代：明
体裁：七言绝句

竹抽新笋过苔墙，浓绿阴阴暗柳塘。应恨东风最狼藉，吹残春色恼人肠。
登黄鹤楼
作者：周南
朝代：明
体裁：七言律诗

鹤去楼空岁月长，延袤山势伏还昂。秀褰雉堞当檐外，碧浸晨辰落槛旁。望远不禁增感慨，登高聊可察氛祥。武昌形胜斯为最，都入舆图属帝王。
至正丁酉冬督役城虎丘连月馀赋诗八首录呈居中禅师·其一
作者：周南
朝代：明
体裁：七言绝句

捧檄趋功城虎丘，因高据险互相缪。湛卢一跃寒潭底，夜半光芒射斗牛。
至正丁酉冬督役城虎丘连月馀赋诗八首录呈居中禅师·其三
作者：周南
朝代：明
体裁：七言绝句

平林惨淡日沈西，百万城舂落杵齐。努力相歌歌未彻，回头仰羡鸟归栖。
至正丁酉冬督役城虎丘连月馀赋诗八首录呈居中禅师·其二
作者：周南
朝代：明
体裁：七言绝句

四叠新城绕涧隈，剑池池上碧崔嵬。于菟夜吼山灵振，仙鬼哀吟风雨来。
苏仙岭
作者：周南
朝代：明
体裁：古风

直上山上力欲竭，山上白云扫不得。一帘松影扫风清，几杵钟声敲月白。煖炉炼他元道丹，寒泉洗我心头热。三百甲子我当归，莫把归期空自说。
香水溪
作者：周南
朝代：明
体裁：古风

吴宫香水溪，俗传脂粉塘。暖波浮涨腻，晴渚泛红芳。美人曾此浴，魂消水犹香。可怜清泠泉，照此妖冶妆。只今开宝林，曹溪源更长。
咏吴桓王墓
作者：周南老
朝代：明
体裁：古风

城南桓王墓，高冢何穹崇。昔为盗所发，冢开宝气空。孱然一髫孺，挥棰定江东。辟地余千里，义勇日已雄。万岁期永藏，谁能锢幽宫。英雄昔所在，燕麦摇春风。
至正丁酉冬督役城虎丘连月馀赋诗八首录呈居中禅师
作者：周南老
朝代：明
体裁：五言律诗

白发趋公役，驱驰上虎丘。空惟追旧赏，无复纪清游。红叶自秋色，青山惨暮愁。凭轩凝伫久，谁与话绸缪。
芳桂坞
作者：周南老
朝代：明
体裁：古风

林坞藏幽芳，丛桂团苍玉。子落明月中，香生流涧曲。风前堕粟金，雨余明净绿。伍以荃兰幽，愧彼桃李俗。中有道人居，清名纪仙箓。为花歌古香，对酒不忍触。
西湖竹枝歌
作者：周南老
朝代：明

苏公堤上草离离，春尽王孙尚未归。风度珊瑚帘影直，一双紫燕近人飞。采菱女儿新样妆，瓜皮船小水中央。郎心只如菱刺短，妾情谩比藕丝长。
西湖竹枝歌·其二
作者：周南老
朝代：明

采菱女儿新样妆，瓜皮船小水中央。郎心只如菱刺短，妾情谩比藕丝长。
钱塘怀古题仙源云仍家谱
作者：周友德
朝代：明
体裁：七言律诗

钱塘曾属宋山河，王气衰来奈若何。人死海洋沉玉玺，棘生宫苑没铜驼。诸贤不及文风少，六鼓无闻寂寞多。惟有西湖只如旧，画船来往逐清波。
南京翰林三年秩满偶书所怀
作者：周叙
朝代：明

凉风残雨乍晴天，牒却铜章赴日边。儒宦五朝凡五德，沾恩三十又三年。欺人白发千茎改，报国丹衷不日悬。便拟乞身营别墅，冶城山畔白门前。
古剑歌为明书宗蕴赋
作者：周叙
朝代：明

良工冶铸金铁英，鍊出宝剑真天成。烨烨芙蓉比荷艳，犹如绿水涵秋清。一从中道沈埋久，紫气犹能贯牛斗。沈埋夜夜想飞腾，匣里时时作悲吼。君今得此耀细微，观者拂拭光陆离。防身震慑魑魅胆，露锷刜劘霜雪披。自来灵物神呵护，愿子殷勤重垂顾。莫教佩服过延津，只恐跳波化龙去。
奉送大学士曾先生侍从东宫赴南京
作者：周叙
朝代：明

望著銮坡早，官兼鹤禁荣。储皇承祀去，天子诏陪行。付托同元老，尊荣重列卿。拜辞瞻衮冕，宴饯集簪缨。驰道云随辇，行宫月照营。前星临虎帐，后骑绕龙旌。召对论经籍，从容纳恳诚。酒分银瓫烈，诗写綵毫轻。野迥晴看烧，花深晓听莺。渐过淮甸路，遥指石头城。日月开三殿，山河壮两京。谒陵严礼秩，助祭秉寅清。翊戴归邦本，欢娱洽众情。愿杨匡德业，海内振英声。
寓愁
作者：周叙
朝代：明

平生寡愁思，今日何独深。所念在犹子，羸病益见侵。去岁暮春起，缠绵直至今。兹复历春暮，微躯岂堪任。晓窗屡哽咽，夜枕时呻吟。一闻一惊顾，痛哉割我心。安得卢扁子，与尔救危沈。
挽祭酒胡先生
作者：周叙
朝代：明

位望朝端重，文章海内传。高风仪后辈，古道继先贤。门下三千士，人间八十年。如公保全节，此日竟谁肩。
斋宿述怀
作者：周叙
朝代：明

北风凛寒冱，岁事倏已残。偕我二三友，斋宿此盘桓。言谈杂今古，倾吐出肺肝。秉灯屡易换，不知清夜阑。岂伊朋情洽，所贵衷赤殚。屏营不敢寐，常恐愧素餐。青青庭外柏，奕奕架上兰。芳㓗良自媚，后凋坚岁寒。
斋宿述怀
作者：周叙
朝代：明
体裁：古风

北风凛寒冱，岁事倏已残。偕我二三友，斋宿此盘桓。言谈杂今古，倾吐出肺肝。秉灯屡易换，不知清夜阑。岂伊朋情洽，所贵衷赤殚。屏营不敢寐，常恐愧素餐。青青庭外柏，奕奕架上兰。芳洁良自媚，后凋坚岁寒。
春日扈驾谒陵二首
作者：周叙
朝代：明

御幄千旗拥，屯营万绮环。祥烟随凤跸，瑞日映龙颜。金鼓辕门乐，衣冠彩仗班。嵩呼来父老，声动五云间。肸肸神皋迥，銮舆晓驻时。天连双凤阙，地近九龙池。日月开黄道，云霞翊画旂。泽随阳德布，春满万年枝。
春日扈驾谒陵二首·其一
作者：周叙
朝代：明

御幄千旗拥，屯营万绮环。祥烟随凤跸，瑞日映龙颜。金鼓辕门乐，衣冠彩仗班。嵩呼来父老，声动五云间。
春日扈驾谒陵二首·其二
作者：周叙
朝代：明

肸肸神皋迥，銮舆晓驻时。天连双凤阙，地近九龙池。日月开黄道，云霞翊画旂。泽随阳德布，春满万年枝。
次武昌
作者：周叙
朝代：明

三楚名藩地望雄，层城百雉倚晴空。矶头黄鹤仙人馆，云表朱门帝子宫。控引荆襄天设险，会通江汉水朝宗。胡床吹篴南楼兴，想得群公月夜同。
正月朔陪圣驾幸太学
作者：周叙
朝代：明

圣主崇儒幸辟雍，群仙鹄立候飞龙。冕旒祗肃祠先圣，环佩从容导秩宗。讲罢诸生聆戒谕，礼成千载庆遭逢。日高辇路回鸾驭，万岁声中祝华封。
水竹居为冢宰王先赋
作者：周叙
朝代：明

龙洲之上，水竹有居。其流澄澄，其植渠渠。流之澄矣，植之渠矣。有美君子，世焉居此。天光云影，昭耀琅玕。高标直节，栖凤翔鸾。引泉开径，临清荫绿。天风徐来，筛金戛玉。君子致身，出登庙堂。遥怀桑梓，敬恭难忘。对之伊吾，匪土是思。其清其直，媲德是宜。武公睿圣，诗咏淇澳。允矣君子，愿继芳躅。
永嘉周孝子歌
作者：周叙
朝代：明

飓风吹沙沧海翻，鱼龙鼎沸烟尘昏。群雄窃据宇内裂，纵横杀戮相并吞。吴山之东越江曲，贼势猖狂肆残毒。平凉千里烟火稀，豺虎纵横绕空谷。周家父子耽文儒，流离奔窜无安居。一朝邂逅入俘虏，仓皇宁顾千金躯。若翁视子心犹苦，况是高堂有大母。子欲捐生赎父身，愿得承颜慰延伫。强贼凭陵恣忍心，缚之竟坠中流深。嗟哉孝子义不辱，牵衣随父行俱沈。彝伦泯坠王纲坏，白日无光泣神鬼。长遣当年双旅魂，遗恨今犹结渊水。真人御宇诛强凶，万方尽入甄陶中。史官采录笔懿行，令名耿耿垂无穷。
江上行
作者：周叙
朝代：明

江流昨夜添新雨，绿树流莺娇不语。三三白苧冶游郎，两两红妆浣纱女。青山江上峙嵯峨，江中新水生洪波。画船挝鼓淩风去，两岸春声杂棹歌。
江山远趣图为襄城伯赋
作者：周叙
朝代：明

长天极浦波溶溶，岩峦秀沓青芙蓉。生绡半幅图远趣，彷佛江山千万重。近郭名园不知处，楼观依微出深树。细雨孤帆岛外舟，残烟列骑花间路。飞流百丈晴虹悬，危梁倒影丹崖巅。樵径多逢采芝客，石林静隐看棋仙。层层阁道云连栈，渺渺堤沙落归雁。剑门天辟穷胜游，湘水秋高纵青盼。我公心事非等閒，岂必娱情图画间。意气遥淩葱岭道，声光直动燕然山。河清海晏升平日，移镇南都今第一。丹青好写麟阁容，颂功更有如椽笔。
泰和刘氏沙村江楼
作者：周叙
朝代：明

胜地环江渚，楼居俯岸沙。夐吞银汉窅，高傍碧空斜。曲径低飞鸟，长波漾落花。青藜宵隐映，翠竹晓交加。林影侵书幌，川光上钓槎。汀寒浮月露，山晚护云霞。眺远晴偏适，临清景更佳。桃源仙客境，栗里逸人家。一自登朝著，空惊历岁华。昔时游赏处，惆怅隔天涯。
洛阳怀古
作者：周叙
朝代：明

春风吊古洛城边，一望川原思渺然。绿野堂堙空宿燕，洛阳城废不闻鹃。成周故国寒烟外，汴宋诸陵夕照前。独有涧边流水在，沧波东去自年年。
渡江望南京有作
作者：周叙
朝代：明

驿路南来四十程，舟人遥指到神京。云晴乍见青山出，风便宁知白浪惊。万里归心随片月，十年离思绕重城。清时自信功名早，击楫何须羡祖生。
游杨鸿胪南园
作者：周叙
朝代：明

御河缭绕禁城东，路入南园兴不穷。树色万行晨过雨，鸟声千啭午呼风。门通夹径芙蓉帐，阑护翻阶芍药丛。胜景满前看不足，酒酣吟倚夕阳红。
湘川杂咏
作者：周叙
朝代：明

登楼高处谩跻攀，十二栏干夕照间。树色满堤芳草绿，不胜清思绕湖山。汨罗近与湘川接，日暮停舟吊屈魂。遗恨万年流不尽，至今光价照乾坤。
湘川杂咏·其一
作者：周叙
朝代：明

登楼高处谩跻攀，十二栏干夕照间。树色满堤芳草绿，不胜清思绕湖山。
湘川杂咏·其二
作者：周叙
朝代：明

汨罗近与湘川接，日暮停舟吊屈魂。遗恨万年流不尽，至今光价照乾坤。
试院阅卷之馀偶成录似同事诸君子
作者：周叙
朝代：明

棘闱近接禁垣东，愧典文衡秉至公。五色肯教迷日下，一心宁许揭天中。阶前雨激檐花白，帘底风摇烛影红。得士愿如龙虎榜，赞襄鸿化副宸衷。
赋得清樽送杨长史先生南归
作者：周叙
朝代：明

前有樽酒，听我浩歌。人生功成身既退，对酒不饮当如何。疏傅还家头未白，散尽黄金宴宾客。陶公晚赋归去辞，醉倚东篱玩秋色。先生早岁守名州，曳裾更向王门游。曾分光禄黄封酿，屡泛宫筵白玉瓯。只今脱却朝簪去，归隐云林最深处。时同北海倒芳樽，日对南山得佳句。衡门三径镇长开，载酒从人问字来。兴酣高卧北窗下，清风明月共徘徊。
赐游万岁山
作者：周叙
朝代：明

退讲经筵出禁林，广寒宫殿赐登临。波浮菡萏千花艳，幽接蓬莱万树阴。日下龟鱼翻镜影，风前鸾鹤杂韶音。儒臣际此非常会，共荷皇恩似海深。
辞别二亲
作者：周叙
朝代：明

平生有壮志，不解儿女悲。兹晨出门去，忽复伤乖离。所思别双亲，万里将远违。再拜辞膝下，涕泪交两颐。去冬在京国，父书累见贻。为言老母病，衰羸殆难支。念汝久不见，日夕长相思。感此发深叹，傍偟若无依。恨不生羽翮，清风度郊圻。诘朝抗短疏，顿首叩皇扉。陈乞暂归省，以慰臣母慈。圣王敦孝理，优诏特许归。悯臣恳悃意，更赐驿传驰。圣恩诚浩荡，已志尚惊疑。归来入里门，问讯从邻儿。答云近平复，踊跃喜无涯。升堂展家庆，小试斑斓衣。童稚尽惊喜，欢声溢庭闱。亲颜倍欣怿，顾问来何时。江湖多险艰，道路邈逶迤。况兹雪霜候，恐复伤汝肌。起谢幸无恙，祗惭归省迟。一荷父母庇，再荷明主知。剪烛坐深夜，开筵泛琼卮。偕我弟与兄，献寿语嬉嬉。以兹晨夕间，定省得暂施。于焉洽欢庆，庶用伸我私。岁序忽云改，东风振芳菲。韶光不相待，王事有程期。促装复载道，欲去不忍辞。亲故强我别，何堪共凄其。人生穹壤间，出处须合宜。退当竭营养，进当思有为。我情两难即，徘徊欲何之。浩歌向空碧，引睇浮云飞。
过彭泽
作者：周叙
朝代：明

我行过彭泽，吊古心悠然。寥寥千载上，相继惟二贤。陶公昔宰邑，八旬赋归田。易姓不复仕，甲子以纪年。狄公在当时，忤旨来左迁。一朝复唐祚，忠义白日悬。二贤去不远，光价照简编。岂无继承者，胡乃寂不传。吁嗟世之人，才行真难全。题诗怀往躅，事业当勉旃。
送余侍讲致仕南归
作者：周叙
朝代：明

儒林尽拜渥恩新，勇退如公复几人。丹凤楼前初解组，白鸥江上漫垂纶。香山会好谁同社，彭泽风高自卜邻。愧我有亲违省问，南归无计接芳尘。
送宗叔子宣南归
作者：周叙
朝代：明

久适栖遁志，旷然怀远忧。缅彼两京路，山川邈悠悠。所思在万里，岂必恋故丘。金台古形胜，宫阙壮皇州。西接太行险，东连沧海头。车书混万国，礼乐弥遐陬。历览惬真趣，宁嗟岁月流。
送王修撰谢病归会稽
作者：周叙
朝代：明

高步云衢二十年，新恩特许暂归田。文园病渴怜同告，亲舍承颜羡独贤。客路迥临吴苑外，乡山遥倚鉴湖边。别来相忆心应切，夜雪思乘剡曲船。
送胡太守擢贵州宪使
作者：周叙
朝代：明

登历中朝白发稀，一官趋拜出彤扉。新辞虎竹分金节，重惹龙香满绣衣。棠树成阴循吏去，柏台持宪远人归。多君早负澄清志，此去应知愿不违。
送袁钦诚
作者：周叙
朝代：明

少壮辞家去，从师千里游。雨深庐岳树，天接汉江流。夜诵分渔火，朝吟倚客舟。遥知重会日，春满帝王州。
送黎太守潜辉赴南京
作者：周叙
朝代：明

秋夜沈沈禁漏长，锦筵红烛对离肠。宦游早散辞知已，客思明朝叹异乡。杨柳驿亭山霭碧，芙蓉江路水风凉。云衢莫怪蹉跎久，材大终应柱庙堂。
长淮水
作者：周叙
朝代：明

长淮水，日东注，流尽年光祗如故。亘古穷今不可极，但见行舟往来处。长淮之水流滔滔，映空浴日排银涛。鸥凫翻飞岸摇曳，鱼龙鼓舞风怒号。濠寿西来如折斗，汴泗交流清会口。滚滚宁辞东海遥，万里朝宗近趋走。长淮水，涵华滋，昔年淮右见龙飞。天河挽洗甲兵净，恩泽汪洋合九围。长淮水，今澄清，圣人继统川岳宁。龙骧万斛日充贡，永奠皇图歌太平。
题朱善庆竹泉卷
作者：周叙
朝代：明

庭栽绿竹自清幽，更引寒泉入槛流。镜影净涵淇澳雾，金声遥戛渭川秋。阴凝翡翠烟光合，润浥帘栊雨气浮。更说蒋生能赋咏，坐看三径思悠悠。
题玄宗追獾图
作者：周叙
朝代：明

朝罢鸣弰动，终南校猎游。追獾应适意，衔橛却忘忧。日入黄云暮，风生碧草秋。从官无谏疏，老去忆韩休。
题秋林瞰泉图
作者：周叙
朝代：明

草堂住在清溪上，雨歇秋林郁森爽。幽人无事日凭栏，俯瞰流泉惬心赏。泉流百折穿翠微，凉波粼粼秋日辉。飞空琮琤韵琴筑，溅石错落翻珠玑。幽人对此情怡怿，顿觉烦襟坐来息。一声何处歌沧浪，云水萧萧动来碧。
题鹰熊听涧图
作者：周叙
朝代：明

孤鹰奋迅秋雨前，老熊怒触苍崖颠。狞姿猛态真奇物，敛翼共聆清涧泉。乃知画者寄深臆，英雄听谏良难得。文皇不作魏公老，展卷令人增慨息。
中都龙兴寺伏睹御书第一山三大字碑有作
作者：周启
朝代：明

九重宸翰丽天文，三字穹碑压厚坤。山色不知今古异，地灵惟戴帝王尊。蛟龙绝缡盘亭构，狮象诸天拱寺门。千载钟王夸健笔，敢同羲画与时论。
春日杂兴二首
作者：周启
朝代：明

门对江村八九家，红尘昼静寂无哗。凤巢遥傍新移竹，鱼浪轻吹细落花。春剪未开深院响，野壶时过短墙赊。少年几许须行乐，莫惜芳尊赏物华。一片残红落紫苔，笙歌无梦到楼台。溪山昼锁石桥断，山雨夜添春水来。江上客扶归马醉，柳阴人唤打鱼回。不知上苑花开否，无路行看羯鼓催。
春日杂兴二首·其一
作者：周启
朝代：明

门对江村八九家，红尘昼静寂无哗。凤巢遥傍新移竹，鱼浪轻吹细落花。春剪未开深院响，野壶时过短墙赊。少年几许须行乐，莫惜芳尊赏物华。
春日杂兴二首·其二
作者：周启
朝代：明

一片残红落紫苔，笙歌无梦到楼台。溪山昼锁石桥断，山雨夜添春水来。江上客扶归马醉，柳阴人唤打鱼回。不知上苑花开否，无路行看羯鼓催。
挽萧效用
作者：周命
朝代：明
体裁：古风

芙蓉出污泥，披露扬其英。彼夫有劲志，抗节苦无伦。托体事大家，主父良充盈。前庭罗钟鼓，曲房列锦茵。骇鸡夜光璧，室中多怪珍。季伦一小子，卓郑不足云。奇货信可居，豪顾而相嬉。作计何不良，谈笑大狱起。百金结当路，是夫堪染指。郡守得闻之，登堂大欢喜。促吏具爰书，吾必置于理。纪纲启主父，泪落连珠子。人今为刀俎，主恐无生理。少小受主恩，主德实和醇。日月临下土，曾参不杀人。如何守礼义，负此武断声。覆巢无完卵，玉碎石亦焚。誓誓及黄泉，主死岂独生。愿主勿惊怖，会须及良辰。屈指三五日，官司促吏狱。老吏弄刀笔，伍伯一何酷。钱神日夜输，不足满鼠腹。生非金石躯，那能堪刑戮。纪纲闻此变，狂走无时休。龥神事龟策，何以离我忧。肠中车轮转，一夕如九秋。观者盈道傍，莫测其所由。搏颡向众语，娓娓多辛苦。主命在须臾，吾今求死所。七尺等微尘，不难赴鼎俎。语竟众相劳，子实多恩私。灵辄效壶餐，豫子急士知。慷慨以报主，于古亦有之。荣名在青史，努力及前期。诺诺谢众去，行行还乡里。上堂别主母，泣涕零如雨。受主恩罔极，无可相报许。代主以微躯，无主而有主。主当作盘石，奴当作飘蓬。盘石永贞固，飘蓬任西东。出门向亲知，各各作死别。主还作生人，我去邻鬼伯。腰下解吴钩，流波芙蓉发。言自卫周孔，风胡叹奇绝。千岁颇有馀，犹含白帝血。枯皎出冰河，寒光正栗烈。短衣缦胡缨，雄心壮不折。其气欲吞仇，去矣不更留。行尘渐以灭，送者皆含愁。此时方大谳，中怀转迫煎。长跪启主父，珍重勿多伤。小人有长策，会须脱危亡。戒旦趋宪府，勃郁不可当。手中挟尺铁，一一飞严霜。侧理四五通，辛辞涖枯肠。颠末横自陈，曲曲具祸始。所列诸豪猾，不避当路忌。覆盆无以照，愿言甘首碎。主父伏在前，纪纲匿主傍。生死判须刻，形影各摧伤。举手投冤书，引刀而自颈。血射溅绣衣，意气一何猛。白日忽冥晦，飒沓乱妖虹。拔剑摧北斗，肃肃来悲风。把臂同荆聂，飙举乎云中。满堂不敢视，直指为改容。抚几大奇诧，徘徊多凄楚。阴房霜月清，夜深妖燐语。驰檄夷诸豪，郁怀良以吐。日月差重光，苦雾一朝舒。可怜怀侠骨，一世良所无。至今满人口，香名长藉藉。千秋万岁后，应作苌弘碧。
九日西征答张以元使君
作者：周国卿
朝代：明

西原秋欲暮，萝月此同明。问俗驰周道，观兵引汉旌。古寺斜通涧，睛山巧傍城。重阳逢马上，惭负菊华荣。
闺怨
作者：周在
朝代：明

江南二月试罗衣，春尽燕山雪尚飞。应是子规啼不到，故乡虽好不思归。
苍巡峒
作者：周坦
朝代：明

四海相传福地幽，天然胜概镇炎州。百千万状山争秀，三十六回江转流。岩下鸡鸣玄圃月，云边雁度翠微秋。人间自有栖真地，何必浮槎海上游。
江上老渔行为赠大司农白阳毕老年丈请告荣归
作者：周士登
朝代：明

周家侈诵毕公烈，海岱毕公尤卓越。武库蟠胸六宇雄，文章经世中原绝。持平法署禀萧规，治狱无冠定国埒。仁恕公明兼擅之，长才洁守谁颃颉。参藩晋秩表群寮，八面威名何凛冽。韩范奇猷星斗寒，匈奴罗拜胆皆裂。金城方略动枫宸，借箸瀛津主眷切。百万军储待转输，叩阍费尽几心血。肠金赐爵酬肤功，握计周详刘宴策。半壁东南倚借殷，功成身退不烦决。洛社香山何陶陶，放食高歌随迭迭。不睹商山黄绮公，于今千载仰高节。圣明羽翼应思公，震履旋者曳帝阙。
三角淀中流作
作者：周复俊
朝代：明
体裁：七言律诗

东征三月溯长川，汀渚芳非接远天。冉冉鸟飞霞外尽，依依帆影镜中悬。桃花隔岸渔舟映，芦笋穿沙水市连。东望沧溟疑紫雾，西归碣石锁苍烟。
仙池
作者：周复俊
朝代：明
体裁：六言诗

宫树秋来云出，仙源花落鸟啼。禾陌人迷远近，桃川水记东西。
偏桥山行喜秋霭渐霁
作者：周复俊
朝代：明
体裁：五言排律

永夜风摇月，凌晨雾薄空。竹潭分窈窕，杉嶂沓冥濛。直是林霜化，终随水霭笼。氤氲初动石，羃䍥正含豅。隐树啼秋狖，沦山断晚鸿。谷深将泽豹，川迥乍垂虹。飘忽林峦失，庄严浦溆通。鹭翩应缅邈，泉溜始玲珑。渐得凌玄昧，从兹诣朗融。天遥孤碣外，日涌大川东。柳吐村边翠，花争水上红。津楼方演漾，峰阁转青葱。绣幕明芳荐，油车映茂丛。观心澄白月，延脰穆清风。谢客渊情荡，嵇生藻气雄。长途任明晦，独啸紫岩中。
咏落叶
作者：周复俊
朝代：明

朔风厉修坰，三浦气方肃。叆叆山崩云，耿耿叶辞木。鸑鸑下萍川，槭槭翻萝屋。飘飖任回环，零乱鲜羁束。莫以九秋凋，惋彼三春缛。萧条紫烟岑，超忽丹林麓。于兹欲何言，岁暮偃修躅。
宿龙泉铺
作者：周复俊
朝代：明
体裁：五言律诗

委辔苍林畔，邮亭落叶疏。雨声侵夜急，山白射窗虚。疲马先依皂，征鸿不寄书。开门啸徒侣，月出五更初。
寒江钓雪
作者：周复俊
朝代：明

岚云冻不飞，江水明素练。千林冥若空，遥峰隐还见。渔歌岩下起，落日声犹转。
山塘驿
作者：周复俊
朝代：明
体裁：五言律诗

烟驿石梁分，遥天独雁闻。花浓川散缬，霞细岛流文。叶斗将栖鸟，山留欲去云。此时神虑澹，泉月正纷纷。
憩白沙驿
作者：周复俊
朝代：明
体裁：五言绝句

且避黄牛险，携车就白沙。相逢芳草路，任意看桃花。
旅怀
作者：周复俊
朝代：明
体裁：五言律诗

水竹晚萧萧，深溪度石桥。捲帘秋不隔，迎扇暑全消。草长飞平燕，槐疏落暗蜩。樵村带鱼艇，小隐不须招。
有所思酉水舟次作
作者：周复俊
朝代：明

去年三月滇水阴，今年二月沅州路。风光晼晚愁杀人，春色飘回忽迟暮。杨溪昨夜春泉发，竹寨沙边弄明月。始见繁花复乱飞，愁多不愿理春衣。花飞已怯伤春别，何忍还听唤子归。沅湘两岸垂杨碧，白日牵丝送行客。草际烟横浦溆香，江声千转流云长。梦魂惊载寤，水广何由度。王孙天末未归来，公子江南先有赋。公子王孙散夜愁，愁人难下杏花楼。楼台？郁回清汉，山水清圆映去舟。停桡日欲晚，紫嶂猿啼远。何处积幽思，幽思似陇坂。临流歌复歌，濯缨潇湘里。菁菁芳草心，眷余纷何已。浮云有时卷，草色几时结。相送过吴宫，殷勤向君别。吴宫翘望转逶迤，层层玉树荫连欐。芳菲帆浦迷香径，窈窕菱潭带竹池。万里淹仍西复东，一年凉暑春徂夏。春临绝屿叩文莺，晓涉空津浮白马。我日思归今得归，山中美人音信稀。东风浩荡吹梧树，极目天南鸿雁飞。
有所思酉水舟次作
作者：周复俊
朝代：明
体裁：乐府曲辞

去年三月滇水阴，今年二月沅州路。风光晼晚愁杀人，春色飘回忽迟暮。杨溪昨夜春泉发，竹寨沙边弄明月。始见繁花复乱飞，愁多不愿理春衣。花飞已怯伤春别，何忍还听唤子归。沅湘两岸垂杨碧，白日牵丝送行客。草际烟横浦溆香，江声千转流云长。梦魂惊载寤，水广何由度。王孙天末未归来，公子江南先有赋。公子王孙散夜愁，愁人难下杏花楼。楼台�郁回清汉，山水清圆映去舟。停桡日欲晚，紫嶂猿啼远。何处积幽思，幽思似陇坂。临流歌复歌，濯缨潇湘里。菁菁芳草心，眷余纷何已。浮云有时卷，草色几时结。相送过吴宫，殷勤向君别。吴宫翘望转逶迤，层层玉树荫连欐。芳菲帆浦迷香径，窈窕菱潭带竹池。万里淹仍西复东，一年凉暑春徂夏。春临绝屿叩文莺，晓涉空津浮白马。我日思归今得归，山中美人音信稀。东风浩荡吹梧树，极目天南鸿雁飞。
柳营
作者：周复俊
朝代：明
体裁：五言律诗

何自入芳园，因寻静者缘。楼阴连水绿，桥影罩溪圆。紫幕飞雏燕，荒苔堕小蝉。悠然欲归去，閒唤木兰船。
池上
作者：周复俊
朝代：明
体裁：五言律诗

凉吹遥侵榻，蝉飞近满城。犹怜采菱渡，不尽卖花声。鸿雁迎霜早，烟霞出海明。白羊山下路，芳草更多情。
涞水官舍感怀
作者：周复俊
朝代：明
体裁：古风

今夕复何夕，倚此明烛光。疏星灿前帷，三五河汉旁。天寒边云白，岁暮堠草黄。古云易水寒，重以繁露霜。迢迢远行游，涂轨浩无方。眇余苦不达，素发垂中堂。所嗟志徒菀，四牡厉周行。
渡淮河
作者：周复俊
朝代：明
体裁：五言绝句

衰草深苔径，微澜尽日流。西风捲残叶，飞上木兰舟。
白水驿早发
作者：周复俊
朝代：明
体裁：古风

东方日未明，寒林鸟将散。霭霭川雾昏，缕缕村烟乱。崩云卧岑崖，狂飙决门闬。迢迢白水程，栗栗黑坟岸。阴阴虫知曙，喈喈鸡迎旦。狨猺俨狙伏，徒御失鱼贯。稍闻滇水寒，已习炎方暵。凉冷虽迕时，阴阳自贞观。吹万感觱发，致一疑漶漫。霜封紫柯荣，冰蚀丹蘤粲。游子悲远乡，夙兴转劳惮。朱轮一何翩，玄冬岂为玩。骍骍激靡怀，郁郁累方叹。五斗陶令奔，一瓢许君判。扣角白石咢，乘桴沧海惋。永言缉修轨，末以尘缨绊。
秋千咏
作者：周复俊
朝代：明
体裁：七言排律

闺中少女怯春眠，日日行游玉砌偏。芳草萋时花压谷，高台望处柳弥川。綵丝荡飏浑无迹，绣柱萦纡会有缘。弱力儗攀青汉上，笑声常寄白云边。莺呜拂涧如争胜，蝶舞穿林亦助怜。倏忽扶摇曾万里，寻常轩举讵三千。丹褣一任丹霞落，翠带双飘翠叶搴。绝伎渐惊淩幻化，纤肢宜妒为婵娟。楼藏绿水侵珠履，陌染飞尘上翠钿。面药肯随清露泣，佩香遥借惠风传。倒垂度影天山竹，仰睇澄光玉井莲。蹑景偶同黄鹄举，凭虚聊听紫云旋。私危落势频相顾，共许轻容未易捐。岂逐鱼轩春宴后，若依鸾扇晚妆妍。团情团思牵芳杜，微酒微歌近小筵。宁羡玉楼双进斝，不窥宝马并摇鞭。閒寮倚幌临明月，佳树垂条锁嫩烟。蒲柳不因凉后萎，千秋常傍此台前。
秋夕
作者：周复俊
朝代：明
体裁：五言律诗

梦家家不到，秋半复怀归。落叶见行马，寒城催捣衣。鸿飞潞水急，云过楚峰稀。惟有中秋月，能扬万里辉。
赠日者
作者：周复俊
朝代：明
体裁：古风

蒲溪潭水五千尺，潭上梅花清水石。娟鸟飞来春自閒，晴峰静对窗云白。轩中老人日抱膝，肯向朱门分半席。长安或遇宋大夫，叶覆清尊话昕夕。
送张子益
作者：周复俊
朝代：明
体裁：古风

盈盈园中柳，睆睆花中禽。旋辀薄芳汜，飞旆绕青林。君子何所思，嘉朋鼓朱琴。清商荡金石，起舞不成唫。曲竟长叹息，持以报瑶琳。宵征瞩天汉，抚剑谁论音。千峰梅已舒，芳芬澄素心。
途次感赋
作者：周复俊
朝代：明
体裁：七言律诗

春尽南中草木赊，搴帏随处见奇葩。洞丁出箐常牵犬，溪女穿萍共采蛙。橡叶覆田将布谷，松毛拂地欲栽茶。致身霄汉惭无术，独对青山感物华。
遵化道中
作者：周复俊
朝代：明
体裁：七言绝句

草自含烟水自流，晓舆寒日共林丘。云飞不隔来时路，行尽青山是蓟州。
野桥芳草
作者：周复俊
朝代：明
体裁：古风

石梁带修皋，川光暧平陆。条风融勾芽，天际摇轻绿。王孙陌上归，笑指双黄鹄。
雨中望桃川宫
作者：周复俊
朝代：明
体裁：七言绝句

烟轻云淡雨冥濛，无数莺声乱竹中。回首桃川知不远，飞花随水出墙东。
次流河
作者：周天佐
朝代：明

夜泊长流下，西风拂岸初。潇潇他树雨，落落此村居。柝报山更远，窗涵海月虚。农谈萑苇里，秋事竟何如。
七夕集诸君子于草堂左虞有作率尔奉同
作者：周天球
朝代：明

今夕是何夕，双星一何朗。置酒临前除，陈簋乏方丈。俨然数君子，嘉会喜成享。初月流青旻，河汉澹无象。鸣蝉咽露中，孤松出云上。清言久忘醉，空堂能致爽。触景慨时流，居闲心自广。哲人重明德，迈士耽玄赏。带砺须公等，鹿豕元吾党。愿各保朱颜，慎勿居鞅掌。
中秋长干曲三首
作者：周天球
朝代：明

内桥南走是长干，十里平铺白玉寒。踏尽马蹄尘不动，半窗明月此中看。花灯百队走儿童，尽道仙娥降月中。纵是霓裳看不见，白毫光里度香风。玉笙低引紫箫长，不许商音断客肠。听到月斜才入破，飞来七十二鸳鸯。
中秋长干曲三首·其一
作者：周天球
朝代：明

内桥南走是长干，十里平铺白玉寒。踏尽马蹄尘不动，半窗明月此中看。
中秋长干曲三首·其三
作者：周天球
朝代：明

玉笙低引紫箫长，不许商音断客肠。听到月斜才入破，飞来七十二鸳鸯。
中秋长干曲三首·其二
作者：周天球
朝代：明

花灯百队走儿童，尽道仙娥降月中。纵是霓裳看不见，白毫光里度香风。
北归客至述怀
作者：周天球
朝代：明

脱迹风尘少自宽，对君杯酒话更阑。去天尺五终非近，行路寻常总是难。解佩尚余孤剑在，探囊不问一钱看。泰阶星斗时时合，彩笔于今未易干。
斗鸡图
作者：周天球
朝代：明

英年曾入斗鸡场，金距狸膏事已荒。惟有雄心忘未得，披图犹自问低昂。
金陵七夕赠皇甫司勋
作者：周天球
朝代：明

片雨明河拭，双星阁道临。论欢天上别，惊候旅中深。夕吹催飞藿，商声动早砧。城南倦游客，同折此时心。
雨中游善权
作者：周天球
朝代：明
体裁：五言律诗

山雨飒寒愁，山岚翠欲流。不孤携屐往，直儗采真游。木落苍崖豁，泉鸣古洞幽。仙期不可即，浊酒漫淹流。
黄石宫
作者：周如砥
朝代：明
体裁：七言律诗

黄石遗迹海畔留，一宫深锁乱山秋。松风时送波涛出，岩瀑遥连河汉流。济北天空烟漠漠，圮桥云断水悠悠。慇勤独向高峰觅，应有藏书在上头。
黄石草堂·其一
作者：周如砥
朝代：明
体裁：七言律诗

崎岖千涧野云赊，乘兴遥遥访道家。门外清泉滋碧草，阶前白鹤啄松花。平台客上凌云露，斜日人归带落霞。最喜诸真频见恋，洞天几度饭胡麻。
黄石草堂·其二
作者：周如砥
朝代：明
体裁：七言律诗

翠柏丹枫相映新，清波白石故粼粼。羽人总解谈黄老，尘世谁知是汉秦。樵语每从天外落，仙丹自许鼎中真。留连岁杪浑忘返，气候时时似暮春。
采菊
作者：周如磐
朝代：明
体裁：古风

高秋凛风色，百草递萎黄。嘉彼东篱英，参差裛露光。采之不盈掬，悠然倾我觞。杖策寄事外，仰视归鸟翔。会心水木间，独坐以徜徉。
春夜读书有感
作者：周子义
朝代：明

浩浩迁流默默成，人持何物与争行。风云不测阴晴变，日月回还昼夜生。但看雪埋柯不改，岂徒雷动蛰能惊。千秋圣哲飘然去，谁识微言是客程。
送何小坡致政还信阳
作者：周子义
朝代：明

海鹤远罝网，冥鸿谢鞲笼。人间千丈丝，安能絷游龙。所以达命士，脱迹尘嚣中。藐兹盈尺组，曾是羁我躬。何侯东海彦，司牧早奋庸。一麾指淮右，载旆佐汉东。斯民有父母，国论方尔崇。朝宗甫竣事，高蹈随赤松。薄言戒行李，云归天目峰。惜此远行别，不得少从容。载歌骊驹词，聊以抒我衷。
九疑抚猺
作者：周子恭
朝代：明
体裁：五言律诗

清平此郊野，而以耀危兵。白日丹山閟，青牛紫气横。惭无戡乱手，聊得抚夷情。愿以三苗格，端圭告舜陵。
望九疑
作者：周子恭
朝代：明
体裁：古风

皇风日以荡，我心日以恍。旷哉千载人，何由称心赏。重华不可作，九疑吾焉访。深山见野人，或以通精爽。
园居答大司寇晓湘先生
作者：周子显
朝代：明

茅斋阒寂称幽居，溪上逍遥与世疏。尽日不通门客刺，经春懒报故人书。捎帘细竹含风响，绕榻轻云过水虚。愿得此身无俗累，何妨蓑笠老樵渔。
寄怀黎美周梁未央
作者：周子显
朝代：明

读罢登楼赋，侵帘月正明。雀声催远树，蛙鼓送三更。世事方多警，乡关各有情。怀人频徙倚，离思满江城。
山居
作者：周子显
朝代：明

幽意自不浅，行行竹径斜。自从悲坎井，终日溷烟霞。记性年来减，生涯鬓里赊。更愁楼上篴，点点落梅花。
怀陈会斌职方
作者：周子显
朝代：明

萧萧衰鬓泣行踪，世难为儒此日逢。羌笛月明悲甲胄，羽旄风动起蛇龙。空怜梦绕渔阳驿，几见碑悬立马峰。倚剑辕门看壮士，有谁投笔觅侯封。
慧云寺
作者：周子显
朝代：明

慧云空翠郁沈沈，天籁泉声杂梵音。松柄风生飞玉屑，仙盘露滴布甘霖。龙参法外窥禅相，鸟聚香花印佛心。欲就金绳开觉照，无生同證古来今。
答张芷园太史
作者：周子显
朝代：明

相看意气昔时同，犹忆琴樽纳晚风。海鹤唳惊庄蝶梦，林花啼染杜鹃红。烽烟不断连城市，词赋何须问拙工。愁听鼓鼙催日暮，挥戈谁是鲁连公。
过诃林访智海上人
作者：周子显
朝代：明

趺坐皈依正觉前，遥从方外叩诸天。冥心悟入莲花藏，顶礼香浮翡翠烟。定后钵龙长护法，谭空林鸟似窥禅。祥河河却尘根净，共洒醍醐遍大千。
游阴那禅寺
作者：周孚先
朝代：明

行行采药此山中，偶款禅扉问远公。竹院倚天开石壁，花台飞雨落晴空。云归宝树千岩白，日射龙宫半榻红。不是攒眉来结社，随缘一到虎溪东。
西山漫兴
作者：周孚先
朝代：明

半亩潮田云外陇，一区蔬圃水中洲。蓑衣犁透桃花雨，扣角无人问饭牛。竹径茅庐是我家，三湾流水半溪沙。疏慵镇日浑无事，一灶秋云煮菊花。天际罗帆诗景多，更添诗思入晴波。桥边月涌鱼翻藻，亭外风掀鹭闪荷。万籁无声山更幽，一泉绕屋石中流。才闻鹤向云间度，风送梨花上枕头。
西山漫兴·其一
作者：周孚先
朝代：明

半亩潮田云外陇，一区蔬圃水中洲。蓑衣犁透桃花雨，扣角无人问饭牛。
西山漫兴·其三
作者：周孚先
朝代：明

天际罗帆诗景多，更添诗思入晴波。桥边月涌鱼翻藻，亭外风掀鹭闪荷。
西山漫兴·其二
作者：周孚先
朝代：明

竹径茅庐是我家，三湾流水半溪沙。疏慵镇日浑无事，一灶秋云煮菊花。
西山漫兴·其四
作者：周孚先
朝代：明

万籁无声山更幽，一泉绕屋石中流。才闻鹤向云间度，风送梨花上枕头。
次韵《宿普利驿》
作者：周孟中
朝代：明
体裁：七言律诗

普东迢递隔天门，瘴雨溟濛白昼昏。分竭寸丹期小补，罪当万死在空言。日高北极倾葵远，风厉南荒劲草存。不是孤臣教暂谲，殊方何事沐皇恩。
过关索岭
作者：周孟中
朝代：明
体裁：七言律诗

两山相对势摩空，小涧危桥一线通。迓远夷官知礼数，备严寨老带蛮风。降高恍若来天上，升下犹如出井中。独立山头瞻北斗，皇明文轨万方同。
丙午除夕
作者：周孟简
朝代：明
体裁：五言律诗

为客逢今夕，宁亲忆去年。一尊终不醉，孤馆自无眠。家在云山外，身依日月边。何堪双鬓改，又值岁华迁。
送陈员外使西域诗
作者：周孟简
朝代：明

金台八月惊寒早，一夜清霜零白草。故人别我出都门，西风万里交河道。怜君草莽一书生，曾是高皇知姓名。挥毫每视金銮草，乘传屡入南交城。只今又作凤池客，天语传宣到蕃国。郎官不减旧声华，圣主非常赐颜色。新赐貂裘不惮寒，壮游谁道别离难。流沙只合吟边度，葱岭惟应马上看。看山对景多行乐，张骞伟绩今犹昨。圣主当图绝漠功，丹青好画麒麟阁。
登黄鹤楼
作者：周季凤
朝代：明
体裁：五言律诗

独立千寻渺，危楼四面吞。楚山悬日月，汉水转乾坤。寂寂虞巡远，茫茫禹迹存。谁能跨黄鹤，吹笛下天门？
张唯卿以微疴杜门诗以讯之
作者：周宗建
朝代：明
体裁：七言律诗

飒飒秋风入鬓寒，草堂高卧岁星看。金茎好解文园渴，米汁还寻栗里欢。睥睨晴云流几榻，梵钟随月近阑干。知君息踵风尘远，晚步东篱菊可餐。
送德祖南游
作者：周宗建
朝代：明
体裁：七言律诗

白门秋冷六朝烟，为忆栖迟又一年。此日布帆看独往，到时尊酒亦应怜。山中解带收云贮，渡口听歌借月悬。迟尔归来同候雁，黄沙匹马共游燕。
囊山寺
作者：周宗隧
朝代：明
体裁：古风

巨崖忽坠清溪浔，崭然上拥深树林。地险久无斤斧入？生自阿年传至今？山中怪奇不可数，似与人间异风土。古根寒漱百道泉，铁干高排九秋雨。金风昨夜吹扁舟，有客不归心悠悠。唤童解衣换美酒，晚来独酌溪上楼。隔溪野火明复没，老僧囊头坚不出。若人岂是知禅宗，羡尔平生有仙骨。我生于世无所求，闲来便作山门游。山中猿鹤不相讶，水饮岩栖终白头。
怀仙志
作者：周官
朝代：明

弱水蓬山总杳然，访寻谁得见神仙。珠飞合浦还何日，剑落延津别几年。云散楚台悲月死，雨过隋苑惜花眠。裴航忍断蓝桥路，愁向天涯盼暮烟。
东关寺听张使君鼓琴
作者：周宣
朝代：明
体裁：五言律诗

爱子琴声好，开囊日未西。暗泉悬夕溜，娇鸟媚春啼。细竹依阶净，香云压户低。禅心方入定，月色印前溪。
东牧为黄岩孙隐君赋
作者：周宣
朝代：明
体裁：五言律诗

野性同鱼鸟，郊居薄市廛。閒情牛背笛，酣饮杖头钱。吉贝披疏瓦，黄云布远田。年来生计好，月下枕蓑眠。
仪城公馆次韵
作者：周宣
朝代：明
体裁：七言律诗

山入辽城地益高，参差岩岫涌云涛。喜看白日尘埃少，暂息青衫汗马劳。留滞祗今同太史，相从谁与步临皋。不知旧日玄都观，开遍春风几树桃。
侠客行
作者：周宣
朝代：明
体裁：古风

红尘涨天白日暗，奔轮击地雷声泛。雕弧宝骑金盘陀，虎颐龙颔亲曾探。昨宵燕市掷千金，今宵长噪归绿林。酒阑笑蹴仇家血，不信人间有哭音。
促黄伯固
作者：周宣
朝代：明
体裁：五言绝句

庭叶作秋声，閒云阁秋雨。佳客来不来，夕阳在高树。
即事
作者：周宣
朝代：明
体裁：五言律诗

朝日明云壑，馀寒散野犁。泥融科斗动，桑暗鹁鸠啼。菜甲霜前健，禾苗雨后齐。鹪鹩毛羽细，何敢厌卑栖。
发临蒸驿
作者：周宣
朝代：明
体裁：五言律诗

向晚发临蒸，囊轻酷似僧。归心江北去，行色月东升。野店初明火，溪头欲放罾。悠然成独酌，坐看合江亭。
和黄伯固韵识别
作者：周宣
朝代：明
体裁：五言律诗

候吏分眠去，残更欲尽时。寒暄犹未既，南北况多歧。月落山坳暝，云横渡口迟。冲泥瞻马首，依旧是相思。
夜宿德山港
作者：周宣
朝代：明
体裁：五言律诗

系艇依林樾，携壶扣竹门。年华行欲暮，民瘼不堪论。月影双娥小，滩声万马奔。寒缸随夜坐，无语自销魂。
大田驿和郑少谷韵
作者：周宣
朝代：明
体裁：五言律诗

秋原聊引望，几许动遐思。霜白群芳老，风高独鸟迟。仓皇千里道，留滞十年期。廊庙夔龙在，升平是此时。
宿建宁城下
作者：周宣
朝代：明
体裁：五言律诗

夜泊清溪下，溪风入坐清。尺书犹未达，孤枕若为情。渔火遥过影，寒流暗有声。更怜中夜雨，萧瑟傍山城。
小景
作者：周宣
朝代：明
体裁：五言绝句

古墙芳藓重，深巷绿杨斜。叩门何处客，屐齿印苔花。
居庸关和韵·其一
作者：周宣
朝代：明
体裁：古风

欧冶何年铸真铁，神光夜指奔厓裂。峣关西去陇风寒，猎猎胡沙带飞雪。丈夫生来还远道，未分霜铓匣中老。酒酣斸地作长歌，鲸鲵起立沧溟小。
居庸关和韵·其二
作者：周宣
朝代：明
体裁：古风

秋信谁将入檐铁，树底青桐声欲裂。渴吻犹须玉井冰，轻寒已酿阴山雪。漠漠黄云连远道，容易朱颜变衰老。夜来起步向回廊，一点窥人山月小。
岳阳楼
作者：周宣
朝代：明
体裁：五言绝句

月出群山苍，雨后千江涨。唤起素髯翁，吹笛君山上。
捣衣·其一
作者：周宣
朝代：明
体裁：五言律诗

捣练声声急，蟾光故故圆。片魂空外返，双泪暗中悬。野日明朱旆，飞霜折玉鞭。功成报天子，看尔画凌烟。
捣衣·其二
作者：周宣
朝代：明
体裁：五言律诗

秋信桐阴里，寒声雁影边。为怜千里客，聊理旧时绵。青海犹传箭，狼山未息烟。深闺今夜月，何敢惜婵娟。
春愁
作者：周宣
朝代：明
体裁：七言绝句

飞絮漫空春色深，海棠庭院自清阴。无端一夜芭蕉雨，滴碎愁人枕上心。
春日同李嵩山游东关寺次韵·其一
作者：周宣
朝代：明
体裁：五言律诗

微官馀二载，斯地几清游。旌仗人人识，郊原事事幽。河声寒带雨，山色翠当楼。日暮迟归去，移樽到上头。
春日同李嵩山游东关寺次韵·其二
作者：周宣
朝代：明
体裁：五言律诗

何年卓锡地，祗树已成林。月出东溟外，云生古洞阴。翻经风叶乱，洗钵石池深。正惬幽栖意，无妨一再临。
晚到房山
作者：周宣
朝代：明
体裁：五言律诗

细雨山村暮，羸骖独去时。牛羊下高陇，乌鹊闹寒枝。野色黄云逗，边声夜角悲。犹传东徼外，戎马日奔驰。
晚宜楼
作者：周宣
朝代：明
体裁：五言律诗

刘君湖海客，高隐楚江湄。虚枕闻清籁，閒心湛碧漪。山从秋后瘦，楼向晚来宜。忆昔南游日，空吟马上诗。
桃源溪行
作者：周宣
朝代：明
体裁：七言律诗

碧江春水夜来深，两岸青山尽绿阴。飞鸟傍人如问讯，小鱼吹雨自浮沉。幽观似识东风面，高兴应同太古心。独有春原回首处，几家灯火怅空林。
沅州道中述怀
作者：周宣
朝代：明
体裁：五言律诗

晓发沅州路，行行过赤涯。归心流水急，官舍白云赊。初日迟寒影，清霜溅素华。丈夫怀远志，驱马漫兴嗟。
浮图谷和韵
作者：周宣
朝代：明
体裁：七言律诗

城头旗影乱春云，帐下军声起夕曛。重镇已堪当一面，健儿安敢犯三军。山横古道龙标立，水入回溪燕尾分。使节重来无个事，北窗高枕待南薰。
游仙鹤洞次李春山韵
作者：周宣
朝代：明
体裁：古风

古洞凌层峰，上与颢气游。襜帷偶共往，噪吻生清秋。洞前双白鹤，昔绕仙人邱。仙人跨云去，笛声随云流。拍手招鹤背，仙人亦回头。忆昨过湘中，江寒月满洲。掠舟从东来，顾我还由由。感此念羁旅，馀怀付江沤。
琼林宴归
作者：周宣
朝代：明
体裁：五言律诗

湛露开周宴，歌风陋汉宫。伶箫谐紫凤，仙仗引青骢。酒泛金壶冽，花分御苑红。衡茅新得路，感激自丹衷。
病后复到德山
作者：周宣
朝代：明
体裁：五言律诗

扶杖东郊路，寻幽不惜劳。林寒孤寺出，霜肃碧天高。病改春风鬓，寒添旧日袍。更看沙上雁，哀唳正嗷嗷。
秋斋杂兴·其一
作者：周宣
朝代：明
体裁：七言绝句

竹里新开一径斜，石床书卷旧生涯。客来共坐虚檐底，自汲清泉煮露芽。
秋斋杂兴·其二
作者：周宣
朝代：明
体裁：七言绝句

暝竹萧萧似压庐，柴门三日断行车。风帘不动炉烟袅，读尽南华一卷书。
答张大行维乔
作者：周宣
朝代：明
体裁：五言律诗

激烈南巡疏，低回白下城。壮心回日驭，素节舞风旌。世路从夷险，天王自圣明。朝来长乐外，重听曙钟声。
聚书楼
作者：周宣
朝代：明
体裁：七言绝句

楼外长河练带斜，河头水气欲蒸霞。谁家艇子捕鱼过，冲落小桃一树花。
自君之出矣
作者：周宣
朝代：明
体裁：五言绝句

自君之出矣，夜夜听寒更。寒更二十点，都是断肠声。
觅寒衣
作者：周宣
朝代：明
体裁：五言绝句

病骨先秋冷，空檐坐夕晖。敝裘不堪着，撚线学缝衣。
谒介之推祠
作者：周宣
朝代：明
体裁：古风

晋鄙泽中人献土，公子归来继先绪。众蛇蜿蜿入龙宫，不道同时有刲股。宫门之书为者谁，遂使君王忆初侣。皇皇戋币远相寻，莽莽春林竟谁与。富贵相忘亦世情，何事捐生便如许。由来独行人所奇，千载绵山有祠宇。登临正属禁烟前，猎猎林风送悲雨。
足将乐县梦中句
作者：周宣
朝代：明
体裁：七言绝句

远道连空信马归，筋骸无改壮心违。春江不用愁难度，一片轻帆带雨飞。
过常思岭
作者：周宣
朝代：明
体裁：五言律诗

夜过常思岭，云昏雨作屯。听泉知度涧，觅火乱投村。不辨星河影，横穿虎豹群。壮程方万里，何敢叹王孙。
过陈康懿公墓
作者：周宣
朝代：明
体裁：五言律诗

四圣垂衣日，明公万里城。贞元还泰运，星斗避高名。江汉归龙夜，风林战叶声。独来询往事，悽怆尽平生。
过高邮湖
作者：周宣
朝代：明
体裁：五言律诗

宿雨添新涨，扁舟弄晚晴。云山乡国梦，杯酒故人情。日向波间没，天从镜上横。倚篷无语处，征雁两三声。
送云峰道士南归
作者：周宣
朝代：明
体裁：七言律诗

尘海茫茫漫自流，百年身世只虚舟。紫绡荣拜彤楼晓，瑶笛吹残碧树秋。月下蕊珠惟鹤听，云边丹灶有龙游。涪翁千古风流在，何日诛茅借一邱。
送廖应脩
作者：周宣
朝代：明
体裁：五言律诗

十载同心友，他乡共卜居。壮图犹落莫，造物定何如。故里三间屋，归装一束书。东山清在望，分手莫踌躇。
送张大理出守
作者：周宣
朝代：明
体裁：七言律诗

锦云城郭古昆州，此日怜君作胜游。石栈连空青嶂晚，浪花飞雪碧滇秋。时平獠洞输庄贝，月白峰头起夜讴。遥想公庭清太甚，梦回晴日上帘钩。
送徐尉之分水县
作者：周宣
朝代：明
体裁：五言律诗

绣岭西头路，君今是胜游。碧溪分燕尾，旧事说羊裘。梨枣霜中熟，桑麻雨后稠。悬知官舍底，帘幕下清秋。
送林汝凤
作者：周宣
朝代：明
体裁：七言律诗

树头初日弄微晴，江上离歌自渭城。万里家山游子梦，十年灯火故人情。月明远塞鸿初断，风静长淮浪正平。遥想征途诗兴好，锦囊归去为谁倾。
送蔡徽玉之清远
作者：周宣
朝代：明
体裁：五言律诗

碧江潮正满，村市酒新篘。共博行边醉，都忘客里愁。文光连象纬，官舍近罗浮。他日梅花发，犹堪寄陇头。
送陈汝齐赴岭南断事
作者：周宣
朝代：明
体裁：五言律诗

都城寒雪霁，花鸟破春妍。人向天南去，官分阃外权。清霜椰叶瘦，红日荔枝然。风物犹乡国，知君吏隐便。
醉归图
作者：周宣
朝代：明
体裁：五言律诗

金屋承欢罢，沈香月色新。笙歌随步辇，罗袜拥轻尘。羯鼓催花急，羊车望竹频。谁怜青闼里，还有独醒人。
重游武夷
作者：周宣
朝代：明
体裁：七言律诗

十年游迹偶重寻，远色苍苍破曙阴。瑶草细添溪影净，紫霞环拥洞门深。玉笙不写人间语，元鹤能传云外心。漫倚棹歌还自笑，呼来鸥鸟共閒吟。
重游香山寺
作者：周宣
朝代：明
体裁：七言律诗

薜萝深处见僧家，蓂落蓂开自岁华。怪石台高蜗篆古，老松枝偃玉虬斜。三还丹熟龙窥灶，十笏房清天雨花。笑我疏狂饶野况，山门几度试春茶。
金焦览胜卷为周文仪同寅赋
作者：周宣
朝代：明
体裁：古风

万里波涛接远天，双鳌浮背玉相连。梵王楼阁空清里，水国莺花杳蔼边。岁月无情从逝水，江山有恨但寒烟，一曲商歌已惘然。
金门待漏
作者：周宣
朝代：明
体裁：五言律诗

白玉双龙阙，黄金五凤城。云霞凝曙色，钟鼓静严更。帝德乾元大，皇图瀚海清。遭逢吾自庆，何敢负平生。
铁岭次张主政韵
作者：周宣
朝代：明
体裁：古风

少年喜远游，万里信长步。未论筋力疲，况复念迟暮。铁岭何年关，巑岏剑峰聚。白日嗥狺狨，腥风带霪雾。仰瞻云天垂，俯视髻峰露。咋指已魂销，畴能更还顾。便当卸行旌，挥手谢歧路。
镇江答林廷元太守韵
作者：周宣
朝代：明
体裁：七言律诗

几年尘土隔沧洲，倏尔相逢是暮秋。人似燕鸿还北去，情如淮水向东流。云边远道连青草，风际寒波起白鸥。清晓金焦望文物，有人延首待方舟。
长子县校士闻莺
作者：周宣
朝代：明
体裁：七言绝句

古柏高槐散午阴，朅来清啭画檐深。上林旧有如云树，待子归时赠好音。
题林翠庭先生青皋书屋
作者：周宣
朝代：明
体裁：七言律诗

宦囊贫甚笑无馀，下泽归来喜有车。行处独便沙路稳，坐时长伴野云舒。蒹葭寒映江干雨，芸草香浮架上书。犹有濠梁真意在，自临深水看鯈鱼。
题狄武襄庙
作者：周宣
朝代：明
体裁：五言律诗

何代乘箕去，孤城尚故祠。风云馀壮气，貔虎识雄师。古铁生时面，奔云祭后旗。莓苔春雨暗，休蚀座前碑。
题白云寺
作者：周宣
朝代：明
体裁：七言律诗

十日春山两度游，坐临平野着吟眸。城烟近带千山雨，岛树寒生六月秋。尘梦岂知沧海变，野心纯被白云留。便须跨取天风去，飞上孤峰最上头。
香山寺和见素先生韵
作者：周宣
朝代：明
体裁：五言绝句

天长从逝鸟，云暝欲归龙。目送曾游处，青霞第几峰。
黄冈驿阻雨
作者：周宣
朝代：明
体裁：五言律诗

阻雨黄冈驿，行旌去复留。疏灯聊永夜，衰鬓不关秋。楼角寒仍断，檐声晓未休。浮踪何必问，明日是潮州。
临安即事
作者：周宪王
朝代：明

冻雨寒烟满戍城，雨中烟外更伤情。沙头风静鸳鸯睡，岭上云深孔雀鸣。番域白盐从海出，野田青蔗绕篱生。蛮方异俗那堪语，独立高台泪似倾。
云英诗
作者：周宪王
朝代：明

云英何处访遗踪，空对阳台十二峰。花院无情金锁合，兰房有路碧苔封。消愁茶煮双团凤，萦恨香盘九篆龙。肠断端清楼阁里，墨痕烛灺尚重重。
偶成二首
作者：周宪王
朝代：明

纮纮病骨觉清癯，心上清闲百事无。晓起灌园呼内竖，昼长临帖写官奴。宜人景物随时好，垂老风情得自娱。且进一樽花下酒，便拚微醉不须扶。平生但乐迂疏趣，那得工夫计较愁。有酒便宜同客饮，无材何必为身谋。推窗玩《易》风生树，扫石焚香月满楼。手种西园好花竹，可人佳景足欢游。
偶成二首·其一
作者：周宪王
朝代：明

纮纮病骨觉清癯，心上清闲百事无。晓起灌园呼内竖，昼长临帖写官奴。宜人景物随时好，垂老风情得自娱。且进一樽花下酒，便拚微醉不须扶。
偶成二首·其二
作者：周宪王
朝代：明

平生但乐迂疏趣，那得工夫计较愁。有酒便宜同客饮，无材何必为身谋。推窗玩《易》风生树，扫石焚香月满楼。手种西园好花竹，可人佳景足欢游。
元宫词（一百三首）
作者：周宪王
朝代：明

大安楼阁耸云霄，列坐三宫御早朝。政是太平无事日，九重深处奏箫《韶》。春日融和上翠台，芳池九曲似流杯。合香殿外花如锦，不是看花不敢来。棕殿巍巍西内中，御筵箫鼓奏薰风。诸王驸马咸称寿，满酌葡萄饮玉钟。雨顺风调四海宁，丹墀大乐列优伶。年年正旦将朝会，殿内先观玉海青。东风吹绽牡丹芽，漠漠轻阴护碧纱。向晓内园春色重，满栏清露湿桃花。上都四月衣金纱，避暑随銮即是家。纳钵北来天气冷，只宜栽种牡丹花。合香殿倚翠峰头，太液波澄暑雨收。两岸垂杨千百尺，荷花深处戏龙舟。尸谏灵公演传奇，一朝传到九重知。奉宣赍与中书省，诸路都教唱此词。胭粉钱关岁岁新，例教出外探诸亲。归来父母曾相嘱，侍奉尤当效力频。兴和西路献时新，猩血平波颗颗匀。捧入内庭分品第，一时宣赐与功臣。王孙王子值三春，火赤相随出内门。射柳击球东苑里，流星骏马蹴红尘。阊阖门开拥钺旄，千官侍立晓星高。尚衣欲进虬龙服，错捧天鹅织锦袍。侍从常向北方游，龙虎台前正麦秋。信是上京无暑气，行装五月载貂裘。清宁殿里见元勋，侍坐茶余到日曛。旋着内官开宝藏，剪绒段子御前分。瑞气氤氲万岁山，碧池一带水潺湲。殿傍种得青青豆，要识民生稼穑艰。一段无瑕白玉光，来从西域献君王。制成新样双龙鼎，庆寿宫中奉太皇。灯月交光照绮罗，元宵无处不笙歌。太平官里时行乐，辇路香风散玉珂。玉京凉早是初秋，银汉斜分大火流。吹彻洞箫天似水，半钩新月挂西楼。五色云生七宝台，小山子上数峰排。奇花异草香风度，不是天仙不到来。蜜渍金桃始献新，禁城三伏绝嚣尘。炎蒸微至清宁殿，玉杵敲冰赐近臣。几番怯薛上班慵，生怕鸾舆又到宫。一自恩归西内日，飞鱼闲挂宝雕弓。初调音律是关卿，伊尹扶汤杂剧呈。传入禁垣官里悦，一时咸听唱新声。十六天魔按舞时，宝妆缨络斗腰肢。就中新有承恩者，不敢分明问是谁。背番莲掌舞天魔，二八娇娃赛月娥。本是河西参佛曲，把来宫苑席前歌。上都楼阁霭云烟，风俗从来朔漠天。自是胡儿无禁忌，满宫嫔御唱银钱。侍从皮帽总姑麻，罟罟高冠胜六珈。进得女真千户妹，十三娇小唤茶茶。杏脸桃腮弱柳腰，那知福是祸根苗。高丽妃子初封册，六月阴寒大雪飘。官里前朝驾未回，六宫迎辇殿门开。帘前三寸弓鞋露，知是嬽嬽小姐来。深宫春暖日初长，花气浑如百和香。睡足倚栏闲坐久，琵琶声里拨当当。二十余年备掖庭，红颜消渴每伤情。三弦弹处分明语，不是欢声是怨声。月明深院有霜华，开遍阶前紫菊花。凉入绣帏眠不得，起来窗下拨琵琶。苑内萧墙景最幽，一方池阁正新秋。内臣净扫场中地，官里时来步打球。珊瑚枕冷象牙床，耿耿青灯伴月光。不是宫闱有仙境，如何觉得夜偏长。金风苑树日光晨，内侍鹰坊出入频。遇着中秋时节近，剪绒花绩斗鹌鹑。金鸭烧残午夜香，内家初试越罗裳。芳容不肯留春驻，几阵东风落海棠。梨花素脸髻盘龙，南国娇娃乍入宫。无奈胡姬皆笑倒，乱将脂粉与添红。自供东苑久司茶，览镜俄惊岁月加。纵使深宫春似海，也教云鬓点霜华。恻恻轻寒透凤帏，夜深前殿按歌归。银台烛烬香销鼎，困倚屏风脱舞衣。奇氏家居鸭绿东，盛年才得位中宫。翰林昨日新裁诏，三代蒙恩爵禄崇。湖上鴐鹅映水明，海青常是内官擎。二宫皇后随銮驾，辇内开帘看放鹰。叆抹多官上直时，丹墀千队列旌旗。殿前每遇观西马，诏许宫臣辇路骑。憔悴花容只自知，番思娇小入宫时。经年不识东风面，蹙损春山为阿谁。小楼春浅杏花寒，象鼎烟销宝篆残。情思不忺梳洗懒，半偏云髻倚阑干。年年避暑出居庸，北望滦京朔漠中。经过缙云山水秀，吴姬疑是越江东。鬼赤遥催驼鼓鸣，短檐毡帽傍车行。上京咫尺山川好，纳钵南来十八程。清晓龙闱侍寝回，纻松云鬓对妆台。绮窗昨夜东风暖，一树梨花对雨开。金莲处处有花开，斜插云鬟笑满腮。辕轼向南遵旧典，地椒香里属车回。祈雨番僧鲊答名，降龙刺马胆巴瓶。牛酥马乳宫中赐，小阁西头听唪经。上都随驾自西回，女伴遥骑骏马来。踏遍路傍青野韭，白翎飞上李陵台。队里惟夸三圣奴，清歌妙舞世间无。御前供奉蒙深宠，赐得西洋塔纳珠。按舞婵娟十六人，内园乐部每承恩。缠头例是宫中赏，妙乐文殊锦最新。月宫小殿赏中秋，玉宇银蟾素色浮。官里犹思旧风俗，鹧鸪长笛序《梁州》。比胛裁成土豹皮，着来暖胜黑貂衣。严冬校猎昌平县，上马方才赐贵妃。月夜西宫听按筝，文殊指拨太分明。清音刘亮天颜喜，弹罢还教合凤笙。包髻团衫别样妆，东朝谒罢出宫墙。内中多有亲姨嫂，潜与交州百和香。十五胡姬玉雪姿，深冬校猎出郊时。海青帽暖无风冷，鬒发偏宜打练椎。夜深烧罢斗前香，旋整云鬟拂御床。遇着上班三鼓尽，内筵犹自未抬羊。彩绳高挂绿杨烟，人在虚空半是仙。忽见驾来频奉旨，含羞不肯上秋千。承宠娇行宝殿前，新裁罗扇合欢圆。进来不为凉风好，欲讽君心莫弃捐。大都三月柳初黄，内苑群花渐有香。小阁日长人倦绣，隔帘呼伴去寻芳。腰肢瘦弱不胜裙，病里恹恹过一春。因识玉颜多宠幸，殿前催得太医频。安息薰坛遣众魔，听传秘密许宫娥。自从受得毗卢咒，日日持珠念那摩。暑风催雨滴檐楹，深院吴姬睡不成。梦入西湖荡莲桨，起来弹泪到天明。白酒新篘进玉壶，水亭深处暑全无。君王笑向奇妃问，何似西凉打剌苏。海晏河清罢虎符，闲观翰墨足欢娱。内中独召王渊画，拓得黄筌《孔雀图》。御沟秋水碧如天，偶忆当时事惘然。红叶纵教能寄恨，不知流得到谁边。燕子泥香红杏雨，苕花风澹白鸥波。一年春事闲中过，镜里容颜奈老何。春游到处景堪夸，厌戴名花插野花。笑语懒行随凤辂，内官催上骆驼车。诸方贡物殿前排，召得鹰坊近露台。清晓九关严虎豹，辽阳先进白雕来。骑来骏马响金铃，苏合薰衣透体馨。罟罟珠冠高尺五，暖风轻袅鹖鸡翎。秋深飞放出郊行，选得驯驹内里乘。野雉满鞍如缀锦，马前珍重是黄鹰。江南名伎号穿针，贡入天家抵万金。莫向人前唱南曲，内中都是北方音。西山晴雪玉围屏，随驾登楼眼界明。供奉女儿偏觉冷，貂裘特赐荷恩荣。月钱常是散千缗，大例关支不是恩。南国女官呼姓字，只愁国语不能翻。海子东头暗绿槐，碧波新涨灏无涯。瑞莲花落巡游少，白首宫人扫殿阶。河西女子年十八，宽着长衫左掩衣。前向拢头高一尺，入宫先被众人讥。百年四海罢干戈，处处黎民鼓腹歌。偶值太平时节久，政声常少乐声多。鹿顶殿中逢七夕，遥瞻牛女列珍羞。明朝看巧开金盒，喜得蛛丝笑未休。春情只在两眉尖，懒向妆台对粉奁。怕见双双莺燕语，杨花满院不钩帘。白露横空殿宇凉，房头捣洗旧衣裳。玉栏金牛西风起，几叶梧桐弄晚黄。健儿千队足如飞，随从南郊露未晞。鼓吹声中春日晓，御前咸着只孙衣。天马西来自佛郎，图成又敕写文章。翰林国语重翻译，袄鲁诸营赐百张。低绾云鬟浅淡妆，从来阁内看诸王。只缘谨厚君心喜，令侍明宗小影堂。二弦声里实清商，只许知音仔细详。阿忽令教诸伎唱，北来腔调莫相忘。纤纤初月鹅黄嫩，浅浅方池鸭绿澄。内苑秋深天气冷，越罗衫子换吴绫。凶吉占年北俗淳，旋烧羊胛问祆神。自从受得金刚戒，摩顶然香告世尊。内中演乐教师教，凝碧池头日色高。女伴不来情思懒，海棠花下共吹箫。大宴三宫旧典谟，珍羞络绎进行厨。殿前百戏皆呈应，先向春风舞鹧鸪。兴圣宫中侍太皇，十三初到捧垆香。如今白发成衰老，四十年如梦一场。莴苣颜色熟樱桃，树底青青草不薅。生怕百禽先啄破，护花铃索胜琅璈。昨朝进得高丽女，太半咸称奇氏亲。最苦女官难派散，总教送作二宫嫔。宝殿遥闻佩玉珊，侍朝常是奉宸欢。要知各位恩深浅，只看珍珠罟罟冠。元统年来诏敕殷，中书省里事纷纭。昨朝传出宫中旨，江浙支盐数万斤。谷雨天时尚薄寒，梨花开谢杏花残。内园张盖三宫宴，细乐喧阗赏牡丹。新颁式样出宫门，不许倡家服用新。伎女紫衣盘小髻，乐工咸着戴青巾。梦觉银台画烛残，窗前风雪满雕栏。为嫌衾薄和衣睡，火冷金垆夜半寒。圣心常恤叆焉贫，特敕中书赐绢银。分得不均嗟怨众，受恩多是本朝人。晓灯垂焰落银缸，犹自春眠近小窗。唤醒玉人莺语滑，宝钗敲枕理新腔。
元宫词（一百三首）·其一
作者：周宪王
朝代：明

大安楼阁耸云霄，列坐三宫御早朝。政是太平无事日，九重深处奏箫《韶》。
元宫词（一百三首）·其一百
作者：周宪王
朝代：明
体裁：七言绝句

新颁式样出宫门，不许倡家服用新。伎女紫衣盘小髻，乐工咸着戴青巾。
元宫词（一百三首）·其一百一
作者：周宪王
朝代：明
体裁：七言绝句

梦觉银台画烛残，窗前风雪满雕栏。为嫌衾薄和衣睡，火冷金垆夜半寒。
元宫词（一百三首）·其一百三
作者：周宪王
朝代：明
体裁：七言绝句

晓灯垂焰落银缸，犹自春眠近小窗。唤醒玉人莺语滑，宝钗敲枕理新腔。
元宫词（一百三首）·其一百二
作者：周宪王
朝代：明
体裁：七言绝句

圣心常恤叆焉贫，特敕中书赐绢银。分得不均嗟怨众，受恩多是本朝人。
元宫词（一百三首）·其七
作者：周宪王
朝代：明

合香殿倚翠峰头，太液波澄暑雨收。两岸垂杨千百尺，荷花深处戏龙舟。
元宫词（一百三首）·其七十
作者：周宪王
朝代：明

独木凉亭锡宴时，年年巡幸孟秋归。红妆小伎频催酌，醉倒胡儿阿剌吉。
元宫词（一百三首）·其七十一
作者：周宪王
朝代：明

燕子泥香红杏雨，苕花风澹白鸥波。一年春事闲中过，镜里容颜奈老何。
元宫词（一百三首）·其七十七
作者：周宪王
朝代：明

地寒不种芙蓉树，土厚宜栽栝子松。清晓内官呼彩緌，各官分赐牡丹丛。
元宫词（一百三首）·其七十九
作者：周宪王
朝代：明

月钱常是散千缗，大例关支不是恩。南国女官呼姓字，只愁国语不能翻。
元宫词（一百三首）·其七十二
作者：周宪王
朝代：明

春游到处景堪夸，厌戴名花插野花。笑语懒行随凤辂，内官催上骆驼车。
元宫词（一百三首）·其七十五
作者：周宪王
朝代：明

秋深飞放出郊行，选得驯驹内里乘。野雉满鞍如缀锦，马前珍重是黄鹰。
元宫词（一百三首）·其七十八
作者：周宪王
朝代：明

西山晴雪玉围屏，随驾登楼眼界明。供奉女儿偏觉冷，貂裘特赐荷恩荣。
元宫词（一百三首）·其七十六
作者：周宪王
朝代：明

江南名伎号穿针，贡入天家抵万金。莫向人前唱南曲，内中都是北方音。
元宫词（一百三首）·其七十四
作者：周宪王
朝代：明

骑来骏马响金铃，苏合薰衣透体馨。罟罟珠冠高尺五，暖风轻袅鹖鸡翎。
元宫词（一百三首）·其三
作者：周宪王
朝代：明

棕殿巍巍西内中，御筵箫鼓奏薰风。诸王驸马咸称寿，满酌葡萄饮玉钟。
元宫词（一百三首）·其三十
作者：周宪王
朝代：明

二十余年备掖庭，红颜消渴每伤情。三弦弹处分明语，不是欢声是怨声。
元宫词（一百三首）·其三十一
作者：周宪王
朝代：明

月明深院有霜华，开遍阶前紫菊花。凉入绣帏眠不得，起来窗下拨琵琶。
元宫词（一百三首）·其三十七
作者：周宪王
朝代：明

自供东苑久司茶，览镜俄惊岁月加。纵使深宫春似海，也教云鬓点霜华。
元宫词（一百三首）·其三十三
作者：周宪王
朝代：明

珊瑚枕冷象牙床，耿耿青灯伴月光。不是宫闱有仙境，如何觉得夜偏长。
元宫词（一百三首）·其三十九
作者：周宪王
朝代：明

奇氏家居鸭绿东，盛年才得位中宫。翰林昨日新裁诏，三代蒙恩爵禄崇。
元宫词（一百三首）·其三十二
作者：周宪王
朝代：明

苑内萧墙景最幽，一方池阁正新秋。内臣净扫场中地，官里时来步打球。
元宫词（一百三首）·其三十五
作者：周宪王
朝代：明

金鸭烧残午夜香，内家初试越罗裳。芳容不肯留春驻，几阵东风落海棠。
元宫词（一百三首）·其三十八
作者：周宪王
朝代：明

恻恻轻寒透凤帏，夜深前殿按歌归。银台烛烬香销鼎，困倚屏风脱舞衣。
元宫词（一百三首）·其三十六
作者：周宪王
朝代：明

梨花素脸髻盘龙，南国娇娃乍入宫。无奈胡姬皆笑倒，乱将脂粉与添红。
元宫词（一百三首）·其三十四
作者：周宪王
朝代：明

金风苑树日光晨，内侍鹰坊出入频。遇着中秋时节近，剪绒花绩斗鹌鹑。
元宫词（一百三首）·其九
作者：周宪王
朝代：明

胭粉钱关岁岁新，例教出外探诸亲。归来父母曾相嘱，侍奉尤当效力频。
元宫词（一百三首）·其九十
作者：周宪王
朝代：明

纤纤初月鹅黄嫩，浅浅方池鸭绿澄。内苑秋深天气冷，越罗衫子换吴绫。
元宫词（一百三首）·其九十一
作者：周宪王
朝代：明

凶吉占年北俗淳，旋烧羊胛问祆神。自从受得金刚戒，摩顶然香告世尊。
元宫词（一百三首）·其九十七
作者：周宪王
朝代：明

宝殿遥闻佩玉珊，侍朝常是奉宸欢。要知各位恩深浅，只看珍珠罟罟冠。
元宫词（一百三首）·其九十三
作者：周宪王
朝代：明

大宴三宫旧典谟，珍羞络绎进行厨。殿前百戏皆呈应，先向春风舞鹧鸪。
元宫词（一百三首）·其九十九
作者：周宪王
朝代：明

谷雨天时尚薄寒，梨花开谢杏花残。内园张盖三宫宴，细乐喧阗赏牡丹。
元宫词（一百三首）·其九十二
作者：周宪王
朝代：明

内中演乐教师教，凝碧池头日色高。女伴不来情思懒，海棠花下共吹箫。
元宫词（一百三首）·其九十五
作者：周宪王
朝代：明

莴苣颜色熟樱桃，树底青青草不薅。生怕百禽先啄破，护花铃索胜琅璈。
元宫词（一百三首）·其九十八
作者：周宪王
朝代：明

元统年来诏敕殷，中书省里事纷纭。昨朝传出宫中旨，江浙支盐数万斤。
元宫词（一百三首）·其九十六
作者：周宪王
朝代：明

昨朝进得高丽女，太半咸称奇氏亲。最苦女官难派散，总教送作二宫嫔。
元宫词（一百三首）·其九十四
作者：周宪王
朝代：明

兴圣宫中侍太皇，十三初到捧垆香。如今白发成衰老，四十年如梦一场。
元宫词（一百三首）·其二
作者：周宪王
朝代：明

春日融和上翠台，芳池九曲似流杯。合香殿外花如锦，不是看花不敢来。
元宫词（一百三首）·其二十
作者：周宪王
朝代：明

蜜渍金桃始献新，禁城三伏绝嚣尘。炎蒸微至清宁殿，玉杵敲冰赐近臣。
元宫词（一百三首）·其二十一
作者：周宪王
朝代：明

几番怯薛上班慵，生怕鸾舆又到宫。一自恩归西内日，飞鱼闲挂宝雕弓。
元宫词（一百三首）·其二十七
作者：周宪王
朝代：明

杏脸桃腮弱柳腰，那知福是祸根苗。高丽妃子初封册，六月阴寒大雪飘。
元宫词（一百三首）·其二十三
作者：周宪王
朝代：明

十六天魔按舞时，宝妆缨络斗腰肢。就中新有承恩者，不敢分明问是谁。
元宫词（一百三首）·其二十九
作者：周宪王
朝代：明

深宫春暖日初长，花气浑如百和香。睡足倚栏闲坐久，琵琶声里拨当当。
元宫词（一百三首）·其二十二
作者：周宪王
朝代：明

初调音律是关卿，伊尹扶汤杂剧呈。传入禁垣官里悦，一时咸听唱新声。
元宫词（一百三首）·其二十五
作者：周宪王
朝代：明

上都楼阁霭云烟，风俗从来朔漠天。自是胡儿无禁忌，满宫嫔御唱银钱。